1 ΚΕΝΤΡΙΚΟ ΓΡΑΦΕΙΟ ΠΕΙΡΑΙΑ: Ακτή Ποσειδώνος 38, στον Ηλεκτρικό Σταθμό του Πειραιά 18531, Πειραιάς. Τηλ Φαξ: ΓΡΑΦΕΙΟ ΣΥΝΤΑΓΜΑΤΟΣ: Φιλελλήνων 7, Πλατεία Συντάγματος, 10557, Αθήνα Τηλ , 156, 581, 586, 796. Φαξ: WEBSITE: ΠΟΛΥΧΩΡΟΣ VERSUS CLUB VERSUS CAFÉ: Λεωφ. Συγγρού 61, 5ος & 6ος όροφος Τηλέφωνο επικοινωνίας: εσωτ. 217 Ένας μοναδικός Πολυχώρος ΩΡΕΑΝ για τους ταξιδιώτες μας Η Κίνα δεν είναι απλώς μια χώρα, είναι ένας αινιγματικός, απέραντος κόσμος. Ένας μεγάλος, μακραίωνος πολιτισμός ξεδιπλώνεται στα μάτια του επισκέπτη αυτής της πανάρχαιας, αχανούς χώρας. Μάρτυρες του λαμπρού πολιτισμού της αποτελούν η παράδοση, οι τέχνες, η θαυμάσια αρχιτεκτονική και τα υπέροχα μνημεία της. Η Απαγορευμένη Πόλη, το θρυλικό Σινικό Τείχος, ο κυκλικός Ναός του Ουρανού, η ιστορική πλατεία Τιεν Αν Μεν, είναι σημεία μνημειώδους αναφοράς. Πέρα από τα καθιερωμένα και τα τετριμμένα, το Versus σας οδηγεί ακόμα πιο βαθιά στην Κίνα και έτσι, στην πανδαισία χρωμάτων και εικόνων εμπειριών και ανακαλύψεων, προσθέσαμε το Χανγκτσόου - την ομορφότερη πόλη της Κίνας - και το Ξιτάνγκ την αρχαία υδάτινη κωμόπολη, που θα μας μεταφέρει στο μεσαίωνα. Ένα συγκλονιστικό οδοιπορικό στη μυθική γη της Κίνας σας περιμένει!!!\n2 Γιατί να επιλέξετε το Versus Travel Ένα ταξίδι άρτια σχεδιασμένο για ενθουσιώδεις ταξιδιώτες, από ένα Γραφείο που ξέρει πολύ καλά την Κίνα Επισκεπτόμαστε αποκλειστικά, εκτός από την ιδιαιτέρως αξιόλογη Σαγκάη και το πανέμορφο Σουτσόου, δύο ονειρεμένα σημεία της χώρας: την ομορφότερη πόλη της Κίνας, το Χανγκτσόου και την αρχαία πόλη, σπάνια στο είδος της, βγαλμένη από το μεσαίωνα, το Ξιτάνγκ, μια πόλη που παραμένει αναλλοίωτη, όπως ήταν εκατοντάδες χρόνια πριν. Δείπνο με πάπια Πεκίνου στο Πεκίνο και ημιδιατροφή σε όλες τις πόλεις. Μόνο το Versus Travel προσφέρει ευρωπαϊκά και κινέζικα γεύματα (και όχι μόνο κινέζικα, όπως άλλα προγράμματα) Στο πρόγραμμά μας περιλαμβάνονται Ακροβατικό Σόου στη Σαγκάη και 'Όπερα του Πεκίνου στο Πεκίνο Εμπειρότατος ξεναγός, ο οποίος με τις γνώσεις του θα συμβάλει στο να κατανοήσετε όλες τις πτυχές του πανάρχαιου κινέζικου πολιτισμού και θα σας βοηθήσει να γνωρίσετε την πραγματική Κίνα. Προσφέρεται δωρεάν ταξιδιωτικός οδηγός Versus Travel στα ελληνικά Το σημαντικότερο, οι αναχωρήσεις του Versus πραγματοποιούνται! Extra νέες επισκέψεις στο ταξίδι που σε άλλα προγράμματα είναι προαιρετικές: Πύργος της Σαγκάης: Ένα από τα πιο μοντέρνα αξιοθέατα της Σαγκάης, που το ύψος του είναι 468 μέτρα. Χουτόνγκ: Τα πανέμορφα γραφικά σοκάκια γύρω από την Απαγορευμένη Πόλη. Εδώ θα δείτε την παραδοσιακή εικόνα του Πεκίνου. Ναός του Κομφούκιου: Ένα από τα πιο γνωστά μνημεία της δυναστείας των Μινγκ ΔΩΡΕΑΝ ΤΑΞΙΙΔΙΙΩΤΙΙΚΟΙΙ ΟΔΗΓΟΙΙ VERSUS Το Versus Travel, προσπαθώντας να καλύψει το κενό της Ελληνικής αγοράς σε ταξιδιωτικούς οδηγούς στην Ελληνική γλώσσα για τις χώρες που επισκέπτεται, εγκαινιάζει την έκδοση μιας σειράς ποιοτικών ταξιδιωτικών βιβλίων οδηγών (προϊόν της μεγάλης μας ταξιδιωτικής εμπειρίας), που προσφέρονται δωρεάν στους ταξιδιώτες της κάθε εκδρομής.\n3 Περιπλάνηση και Εξερεύνηση Ένα μοναδικό 10ήμερο οδοιπορικό από το "Μαργαριτάρι της Ανατολής", τη Σαγκάη, στην αιώνια πόλη, το Πεκίνο, με πόλεις σταθμούς απίστευτης ομορφιάς, όπως η "Βενετία της Ανατολής", η πόλη του νερού, του ρυζιού και του μεταξιού, το Σουτσόου, η ομορφότερη πόλη της Κίνας, το Χανγκτσόου και η υδάτινη πόλη, το Ξιτάνγκ, θαρρείς βγαλμένο από όνειρο ή από παραμύθι.\n4 Κομφούκιος Ο Κομφούκιος έζησε στη Κίνα από το 551 έως το 479 π.χ. Οι αντιλήψεις του για τη πολιτική και κοινωνική ζωή έγιναν ο κανόνας που ενέπνεε για αιώνες την ισχυρή γραφειοκρατική τάξη της αυτοκρατορίας στη δομή της διοίκησης και ηθικής του κράτους. Ο Κομφούκιος δεν ίδρυσε ούτε μία καθ εαυτό θρησκεία, ούτε ένα καθ εαυτό φιλοσοφικό σύστημα. Σαν τον λίγο μεταγενέστερό του Σωκράτη, ο Κομφούκιος δίδαξε απλά ένα τρόπο του σκέπτεσθαι. Ο Κομφούκιος είναι ο θεωρητικός που χάλκεψε τα δεσμά των γυναικών της Κίνας. Σύμφωνα με την Κοσμολογία του, η οικουμένη λειτουργεί με βάση την τριαδική ενότητα Ουρανός - Γη - Άνθρωπος, που συνδέονται άρρηκτα μεταξύ τους. Οι άνθρωποι πρέπει να μιμούνται την συμπεριφορά των δύο άλλων στοιχείων της τριαδικής ενότητας. Η ανθρώπινη τάξη πρέπει να θεμελιώνεται στα εξής πρότυπα: Α. Ουρανός και Γη είναι ζωοδότες. Χάρη στη λειτουργία τους ανανεώνεται και ολοκληρώνεται η ζωή. Η ζωή προσφέρεται από τους γονείς στα παιδιά και επομένως τα παιδιά πρέπει να λατρεύουν τους ζωοδότες γονείς και τους γονείς των γονιών τους και όλους τους προγόνους τους, μια και χάρη σ αυτούς εξασφαλίστηκε η συνέχεια της ιερής ζωής. Έτσι εισάγεται η ιδέα της προγονολατρείας και η αναγωγή της οικογένειας σε συνδετικό κύτταρο της διαδοχής των γενεών. Καθώς ο Κομφουκιανισμός δεν έχει ναούς και ιερατείο, το σπίτι αποκτά την ιδιότητα του ναού και οι γονείς την ιδιότητα του ιερατείου. Β. Στο τρόπο λειτουργίας του κόσμου τα πάντα είναι σχετικά. Όμως, η σχετικότητα Ουρανού και Γης δεν λειτουργεί με ίσους όρους, γιατί ο Ουρανός εκεί ψηλά είναι ανώτερος, ενώ η Γη εδώ χαμηλά είναι κατώτερη. Έτσι οι συσχετισμοί της ζωής των ανθρώπων συνοψίζονται στις εξής πέντε βασικές σχέσεις: Σχέση άντρα - γυναίκας (συζυγική) Γονιών - παιδιών Γέρων - νέων Εξουσιαστή - υπηκόου Φίλου - φίλου Από τις σχέσεις αυτές, οι τέσσερις πρώτες δεν είναι ισότιμες, τις διακρίνει η ιεραρχία. Γ. Στην όλη λειτουργία της οικουμένης κυριαρχεί η αρμονία και όχι η Ο Άνθρωπος διαθέτει τρεις τρόπους ενεργείας: Πρώτον, το διαλογισμό, που είναι ο ευγενέστερος. Δεύτερον, τη μίμηση, που είναι ο ευκολότερος. Τρίτον, τη πείρα, που είναι ο πικρότερος Κομφούκιος σύγκρουση. Για να μεταφερθεί η αρμονία του σύμπαντος στις ανθρώπινες σχέσεις συντάχθηκε ένας εξαντλητικός οδηγός καλής συμπεριφοράς, που οφείλει να τηρεί κάθε ηθικό άτομο, με συμβουλές και οδηγίες για κάθε πράξη, λόγο και κίνηση του ανθρώπου από τη νηπιακή του ηλικία ως την ημέρα του θανάτου του.η ανισοτιμία γυναικείου-αντρικού φύλου δικαιολογείται από τον Κομφουκιανισμό με την ταύτιση του αρσενικού στοιχείου (γιανγκ) με τον "ανώτερο Ουρανό" και το θηλυκό στοιχείο (γιν) με την "κατώτερη Γη". Το γιανγκ είναι ενεργητικό, δυνατό, λαμπερό, όπως ο Ουρανός. Το γιν είναι παθητικό, αδύνατο, σκοτεινό όπως η Γη. Για τα αρσενικά πλάσματα, η σωστή πορεία στη ζωή είναι το σενγκ-τάο, δηλαδή ο σοφός δρόμος, ενώ για τα θηλυκά το φου-τάο δηλαδή ο συζυγικός δρόμος [Τρεις υπακοές: στον πατέρα, στον σύζυγο και στο γιο]. Ο Κομφούκιος δεν ίδρυσε την πρώτη θρησκεία της Κίνας. Προηγουμένως υπήρχε ο Ταοϊσμός, δημιούργημα του φιλοσόφου Λάο-Τσε, που έζησε τον 6ο π.χ. αι. και κινείται μεταξύ θρύλου και πραγματικότητας. Ο Κομφουκιανισμός υιοθέτησε πολλά στοιχεία από τον Ταοϊσμό, όπως το γιανγκ-γιν, την αρμονία στη φύση κ.ά. Ωστόσο όχι μόνον απέφυγε τη θέση του Ταοϊσμού για την ισοτιμία θηλυκού - αρσενικού, αλλά και διαστρέβλωσε τη σχέση γιανγκ-γιν, που θεωρούσε ισότιμα τα δύο στοιχεία, εισάγοντας τη σχέση ανώτερου - κατώτερου. Ο Ταοϊσμός πρεσβεύει ότι η ευτυχία του ατόμου και η εξασφάλιση της αθανασίας περνά μέσα από ένα μυστηριακό δρόμο της Φύσης, τον δρόμο Ταό. Όποιος θέλει να γνωρίσει το Τάο ακολουθεί τη Φύση. Το θηλυκό στοιχείο παίζει καθοριστικό ρόλο στην αρμονία του κόσμου, εξισορροπώντας τις καταστροφικές τάσεις του αρσενικού. Η επιβολή του Κομφουκιανισμού δεν εξαφάνισε τον Ταοϊσμό. Αρχικά ο Κομφουκιανισμός κυριάρχησε στην Κίνα για περισσότερα από 300 χρόνια και στη συνέχεια εμφανίστηκε ο Βουδισμός, που εισήχθη το π.χ. και κυριάρχησε στη Κίνα για επτά αιώνες. Στη συνέχεια ο Κομφουκιανισμός αφυπνίζεται και με τη μορφή του νεο-κομφουκιανισμού, κερδίζει βαθμιαία έδαφος, μέχρι που γίνεται η επίσημη θρησκεία του κράτους, χωρίς όμως την εξάλειψη του Βουδισμού.\n5 ΠΡΟΓΓΡΑΜΜΑ ΕΚΔΡΟΜΗΣ 1η ΗΜΕΡΑ: ΑΘΗΝΑ - ΣΑΓΚΑΗ Συγκέντρωση στο αεροδρόμιο "Ελευθέριος Βενιζέλος" και πτήση μέσω ενδιάμεσου σταθμού για τη Σαγκάη, το "Μαργαριτάρι της Ανατολής", την πόλη - φάρο στο δρόμο του εκσυγχρονισμού της Κίνας. 2η ΗΜΕΡΑ: ΣΑΓΚΑΗ Άφιξη στη Σαγκάη, μεταφορά και τακτοποίηση στο ξενοδοχείο μας. Κατά την είσοδό μας στην πόλη μια επιβλητική εικόνα μας καλωσορίζει: ένα δάσος από ουρανοξύστες αγγίζει τον ουρανό, ενώ ο ποταμός Χουανγκπού τη χωρίζει σε δύο τμήματα, το παλιό και το νέο. Η σύγχρονη high tech περιοχή της Πουτόνγκ, με την πυκνή κυκλοφορία στις εναέριες λεωφόρους, δεν αφήνει καμία αμφιβολία ότι εδώ ξύπνησε ένας γίγαντας. Η Σαγκάη, που κάποτε ήταν μια από τις πιο αμαρτωλές πόλεις της Ασίας, απέκτησε την χαμένη αίγλη της και είναι σήμερα η οικονομική πρωτεύουσα και το μεγαλύτερο λιμάνι της χώρας. Μετά το δείπνο, μας περιμένει μια αξέχαστη εμπειρία: τα παγκοσμίως φημισμένα ακροβατικά της Σαγκάης σε μια σούπερ παράσταση! Διανυκτέρευση. 3η ΗΜΕΡΑ: ΣΑΓΚΑΗ - ΣΟΥΤΣΟΟΥ - ΣΑΓΚΑΗ Σήμερα το πρωί θα αναχωρήσουμε οδικώς για το κοντινό Σουτσόου, την πόλη του νερού, του ρυζιού και του μεταξιού, που είναι κτισμένη σε 14 κανάλια, με 350 καμπυλωτές πέτρινες γέφυρες και 12 μεγάλες παγόδες. Με ιστορία χρόνων αποτελεί κέντρο μεγάλης πολιτιστικής σπουδαιότητας. Η "Βενετία της Ανατολής" όπως τη χαρακτήρισε ο Μάρκο Πόλο όταν την επισκέφθηκε, είναι φημισμένη για τους κήπους - μινιατούρες των αρχοντικών της. Ένας μικρόκοσμος, ζωντανός μάρτυρας μιας άλλης εποχής μας αποκαλύπτεται στον κήπο του "Μαέστρου των διχτυών", τον μικρότερο και ωραιότερο της πόλης. Στη συνέχεια, στο μουσείο του μεταξιού, θα μάθουμε μερικά από τα μυστικά της σηροτροφίας και της μεταξουργίας, ενώ στο εργοστάσιο θα παρακολουθήσουμε την επεξεργασία της κλωστής, αλλά και την παρασκευή υφασμάτων και παπλωμάτων. Αργότερα, στη βαρκάδα μας, θα απολαύσουμε τη θέα των καναλιών με τις σειρές των λευκών παλιών σπιτιών, ενώ στο τέλος της περιήγησής μας θα φωτογραφήσουμε από το παρακείμενο πάρκο την Παγόδα της Λευκής Τίγρης που βρίσκεται στον ομώνυμο λόφο. Στη διαδρομή της επιστροφής μας στη Σαγκάη θα ξαφνιαστείτε από το πλήθος των σύγχρονων κτισμάτων και τους ουρανοξύστες με τη φουτουριστική αρχιτεκτονική τους. Διανυκτέρευση. 4η ΗΜΕΡΑ: ΣΑΓΚΑΗ - ΞΙΤΑΝΓΚ - ΧΑΝΓΚΤΣΟΟΥ Η Σαγκάη, που στις αρχές του 20ου αιώνα θεωρείτο η "Νέα Υόρκη της Άπω Ανατολής" και αργότερα ο Μάο την καταδίκασε ως αμαρτωλή πόλη στη λήθη του χρόνου, απέκτησε σήμερα τα χαμένα της πρωτεία στην οικονομική και εμπορική ζωή της Ασίας. Αρχίζουμε σήμερα το πρωί την ξενάγηση της πόλης με πρώτη επίσκεψη στους κήπους του μανδαρίνου Γιού. Οι κήποι Γιού κατασκευάστηκαν για την οικογένεια Παν (πλούσιοι αξιωματούχοι επί δυναστείας Μινγκ) και χρειάστηκαν 18 χρόνια για να ολοκληρωθούν ( ). Περίτεχνα περίπτερα, μικρές γέφυρες, μυστικοί διάδρομοι μας αποκαλύπτουν ένα εντυπωσιακό σύνολο από κήπους, λιμνούλες και σκιερούς διαδρόμους. Στη συνέχεια θα επισκεφθούμε το Ναό του Jade Buddha, όπου μαζί με τους Κινέζους πιστούς θα απολαύσουμε την κατανυκτική ομορφιά των αγαλμάτων του Βούδα και θα ακούσουμε τις ψαλμωδίες των νεαρών μοναχών. Εδώ φυλάσσεται το ομορφότερο ίσως άγαλμα του Βούδα ολόκληρης της Ασίας. Τελευταία επίσκεψή μας θα είναι σε ένα από τα πιο μοντέρνα αξιοθέατα: στον Πύργο της Τηλεόρασης, που φθάνει σε ύψος τα 468 μέτρα. Το ασανσέρ θα μας ανεβάσει στα 259 μέτρα σε μόνο 40 δευτερόλεπτα. Η θέα είναι μοναδική!\n6 Αφού ολοκληρώσουμε την ξενάγησή μας, θα αναχωρήσουμε οδικώς για το Ξιτάνγκ, την αρχαία πόλη της Κίνας που μοιάζει σαν να βγαίνει από όνειρο. Ολόκληρη η πόλη είναι ένα ποίημα, μια φωτογραφία. Φθάνοντας θα αναρωτηθείτε: "σίγουρα ζουν άνθρωποι σ αυτήν τη φωτογραφία;". Πρόκειται για μια υδάτινη πολιτεία, αφού εδώ συγκλίνουν 9 ποταμοί. 108 γέφυρες από την εποχή των Μινγκ ενώνουν τα διάφορα σημεία της αρχαίας αυτής πόλης, που παραμένει αναλλοίωτη από το χρόνο. Δεν υπάρχουν σύγχρονα κτήρια, μόνο αρχιτεκτονικοί θησαυροί φτιαγμένοι μεταξύ 1300 και 1900 μ.χ. Από το 771 π.χ. υπήρξε στρατηγικό σημείο και όριο μεταξύ δυο πολιτειών, αλλά υπό τις δυναστείες των Γιουάν ( ), των Μινγκ και των Τσινγκ ( ) έγινε μια εξέχουσα πόλη. Τα πάντα έχουν μείνει εδώ όπως τότε, ακόμα και οι γέφυρες που κοσμούν σαν ουράνια τόξα τους ποταμούς. Θα περπατήσουμε στο μακρύ σκεπαστό διάδρομο του κεντρικού καναλιού - το πιο φημισμένο τμήμα της πόλης και θα θαυμάσουμε τα μικρά, παμπάλαια σπίτια στα στενά δρομάκια της. Σταθείτε σε μια γέφυρα, φωτογραφείστε τις βάρκες που κινούνται νωχελικά στα νερά του καναλιού, αλλά και τις δυο πλευρές με τα σπίτια, τα μπαλκονάκια τους, τα κόκκινα διακοσμητικά φαναράκια φωτογραφίες γεμάτες ποίηση, φωτογραφίες βγαλμένες από το Μεσαίωνα. Αφήνοντας το ειδυλλιακό τοπίο μεταφερόμαστε στο σήμερα, καθώς αναχωρούμε για το Χανγκτσόου, μια από τις αρχαίες πρωτεύουσες της Κίνας και σήμερα ένα δυναμικό οικονομικό κέντρο, στο χρυσό Δέλτα του ποταμού Γιανγκτσέ. Άφιξη και τακτοποίηση στο ξενοδοχείο μας. Διανυκτέρευση. 5η ΗΜΕΡΑ: ΧΑΝΓΚΤΣΟΟΥ - ΠΕΚΙΝΟ Η πρωινή μας βαρκάδα στην ειδυλλιακή λίμνη Ξιχού (Δυτική λίμνη) με τις κατάφυτες όχθες, τις γωνιές των νούφαρων, τις προκυμαίες των κλαιουσών ιτιών, τα πέτρινα γεφύρια και τα περίπτερα-παγόδες, θα μας χαρίσει αξέχαστες στιγμές και ίσως να συμφωνήσουμε με εκείνους που θεωρούν το Χανγκτσόου ως την ωραιότερη πόλη της Κίνας. Θα περπατήσουμε επίσης μέσα στο ρομαντικό Βοτανικό Κήπο και αργότερα θα δούμε πανέμορφες φυτείες πράσινου τσαγιού. Εν συνεχεία θα μεταβούμε στο αεροδρόμιο απ όπου θα πετάξουμε για τη μεγαλοπρεπή πρωτεύουσα της Κίνας, το Πεκίνο. Μια μοντέρνα πόλη κατοίκων, που συνεχώς αλλάζει χρώμα. Η πόλη που φιλοξένησε τους Ολυμπιακούς αγώνες το Κέντρο πολιτικής, πολιτισμού, διεθνών σχέσεων καθώς εδώ βρίσκονται η κεντρική κυβέρνηση με τα Υπουργεία της, τις εθνικές ενώσεις και οργανισμούς, ξένες πρεσβείες και πολυεθνικές εταιρίες. Άφιξη, μεταφορά και τακτοποίηση στο ξενοδοχείο μας. Διανυκτέρευση.\n7 6η ΗΜΕΡΑ: ΠΕΚΙΝΟ (Απαγορευμένη Πόλη, Χουτόνγκ) Ολόκληρη η ημέρα μας σήμερα είναι αφιερωμένη στην αιώνια πόλη, το Πεκίνο, χοάνη μίξης όλης της πολιτιστικής προσφοράς με την αρχαία παράδοση. Θα επισκεφθούμε την ιστορική πλατεία της "Ουράνιας Ειρήνης", την Τιεν Αν Μεν, που είναι η μεγαλύτερη πλατεία του κόσμου. Παρατηρείστε τα επιβλητικά κτίρια γύρω της, το Μαυσωλείο του Μάο Τσε Τουνγκ, ο οποίος πέθανε το 1976, τα κτίρια του Λαϊκού Κοινοβουλίου, του Εθνικού Μουσείου και το Μνημείο των Ηρώων του Λαού, ένα γρανιτένιο οβελίσκο με ανάγλυφες παραστάσεις της Μεγάλης Πορείας του Μάο με τον κόκκινο στρατό του στο Βορρά. Εδώ, στην πλατεία αυτή, ο Μάο ανήγγειλε τη δημιουργία της Λαϊκής Δημοκρατίας της Κίνας, την 1η Οκτωβρίου του Στη συνέχεια θα περπατήσουμε κάτω από το τεράστιο πορτραίτο του Μάο προς τα πορφυρά τείχη και τη λεωφόρο που οδηγεί στην "Απαγορευμένη Πόλη". Λέγεται έτσι γιατί ήταν εκτός των ορίων των κοινών θνητών για περίπου 500 χρόνια. Τότε η είσοδός τους σήμαινε θάνατο. Σήμερα αρκεί ένα εισιτήριο! Εγκαινιάστηκε το 1421 από τον Γιονγκ Λε, τον 3ο αυτοκράτορα της δυναστείας των Μινγκ και έκτοτε διέμειναν εκεί όλοι οι επόμενοι καθώς και η κατοπινή δυναστεία των Τσινγκ ( ), με τους οποίους τερματίστηκε το αυτοκρατορικό καθεστώς στην Κίνα. Υπήρξε το πολιτικοδιοικητικό κέντρο της απέραντης αυτοκρατορίας, μια πραγματική "πόλις Είναι άραγε το Πεκίνο η ωραιότερη πολιτεία που είδα στον κόσμο ή μήπως έτυχε καλόβολη η στιγμή που το αντίκρισαν πρώτη φορά τα μάτια μου; Καζαντζάκης εν πόλει". Τα επιβλητικά παλάτια, οι περίφημες παγόδες του θρόνου, της ενθρόνισης των μανδαρίνων, τα ιδιωτικά δώματα του αυτοκράτορα και των παλλακίδων του, οι μαρμάρινοι διάδρομοι, οι τοξοειδείς γέφυρες, οι πλατείες, μας περιμένουν να τα εξερευνήσουμε ένα-ένα στη σειρά. Θα επισκεφθούμε επίσης το Ναό του Κομφούκιου καθώς και τα περίφημα χουτόνγκ, τα απομεινάρια της παλιάς γειτονιάς που εξακολουθούν να υπάρχουν ακόμα γύρω από την Απαγορευμένη Πόλη. Θα περπατήσουμε ανάμεσα στα μικρά γραφικά σοκάκια για να γνωρίσουμε το παραδοσιακό Πεκίνο. Τελευταία επίσκεψη για σήμερα θα είναι ο Ναός του Ουρανού, το μοναδικό κυκλικό κτίσμα όλης της Κίνας και μάρτυρας της σπουδαίας παραδοσιακής αρχιτεκτονικής τέχνης των Κινέζων. Επιστροφή στο ξενοδοχείο μας. Για το βράδυ έχουμε προγραμματίσει για σας μία παράσταση του λαϊκού θεάματος 'Όπερα του Πεκίνου". Διανυκτέρευση. 7η ΗΜΕΡΑ: ΠΕΚΙΝΟ Σινικό Τείχος, θρυλικό και παραμυθένιο. Το μοναδικό ανθρώπινο έργο που είναι ορατό από το διάστημα, ηρωικό εγχείρημα, κατασκευαστικό επίτευγμα, δόξα των Κινέζων. Σαν ένας μεγάλος κοιμισμένος δράκος, που τεντώνεται και λιάζεται στις κορφές και τα φαράγγια ενός από τα πιο όμορφα ορεινά τοπία στον κόσμο. Μια φορά να σταθεί στο Σινικό Τείχος, είναι όνειρο κι επιταγή για κάθε Κινέζο. Στο κοντύτερο σημείο από το Πεκίνο, στο Τζιου Γιονγκ Γκουάν, τους ακολουθούμε, πραγματοποιώντας έτσι κι εμείς το δικό μας όνειρο. Στη συνέχεια θα επισκεφθούμε τη Νεκρόπολη Σισανλίνγκ, όπου έχουν ταφεί, σύμφωνα με την γεωμαντική τέχνη του Φενγκ Σούι, 13 αυτοκράτορες της δυναστείας των Μινγκ. Θα περπατήσουμε στην Ιερή Οδό με τα μυθικά ζώα φύλακες των τάφων. Θα δούμε τη μεγαλύτερη γρανιτένια χελώνα της Κίνας στην είσοδο της νεκρόπολης και τον τάφο του αυτοκράτορα Γιονγκ Λε. Επιστροφή το απόγευμα στο Πεκίνο. Το βράδυ θα απολαύσουμε ένα υπέροχο δείπνο με τη νοστιμότατη πάπια του Πεκίνου εκτός ξενοδοχείου. Διανυκτέρευση.\n8 8η ΗΜΕΡΑ: ΠΕΚΙΝΟ (Θερινά Ανάκτορα) Κατά τη σημερινή μας ημέρα θα επισκεφθούμε τα θερινά ανάκτορα. Ο συνδυασμός της πρωτεύουσας στην κοιλάδα και της ξεκούρασης στα κοντινά δυτικά βουνά, εντυπωσίασε τους αυτοκράτορες της δυναστείας των Μινγκ. Έτσι, τον 16ο αιώνα διαμόρφωσαν τα προϋπάρχοντα κτίσματα των αυτοκρατόρων Γιν και Γιουάν, στα περίφημα ως σήμερα Θερινά ανάκτορα. Θα περπατήσουμε στο πάρκο με τα αυτοκρατορικά περίπτερα της αυτοκράτειρας Σι Ξι, το μακρύ διάδρομο, θα απολαύσουμε την Θέα της όμορφης λίμνης Κουν μινγκ και θα φωτογραφηθούμε μπροστά στη μαρμάρινη βάρκα --τεϊοποτείο της Σι Ξι. Επιστροφή στο ξενοδοχείο μας. Διανυκτέρευση. 9η ΗΜΕΡΑ: ΠΕΚΙΝΟ - ΠΤΗΣΗ ΓΙΑ ΑΘΗΝΑ Μεταφορά στο αεροδρόμιο και πτήση για την Αθήνα μέσω ενδιάμεσου σταθμού. 10η ΗΜΕΡΑ: ΑΦΙΞΗ ΣΤΗΝ ΑΘΗΝΑ Το παραπάνω πρόγραμμα είναι ενδεικτικό Το τελικό ενημερωτικό αποστέλλεται περίπου 3 5 ημέρες πριν από την εκάστοτε αναχώρηση ΠΙΝΑΚΑΣ ΤΙΜΩΝ ΣΥΜΜΕΤΟΧΗΣ & ΑΝΑΧΩΡΗΣΕΩΝ Κάντε την κράτηση σας έως 31/03/13 και ταξιδέψτε την περίοδο του Πάσχα απολαμβάνοντας ιδιαίτερα χαμηλές τιμές που μόνο το Versus Travel μπορεί να σας εγγυηθεί, σε συνδυασμό με υψηλές παροχές υπηρεσιών & εξασφαλισμένες αναχωρήσεις. Ωφεληθείτε έτσι έως από το ζευγάρι από τις κανονικές τιμές της περιόδου. Η προσφορά ισχύει για περιορισμένο αριθμό θέσεων που μπορεί και να εξαντληθούν και πριν από την παραπάνω ημερομηνία. *** Η έκπτωση έχει συνυπολογιστεί στις αναγραφόμενες τιμές ΗΜΕΡΟΜΗΝΙΕΣ ΑΤΟΜΟ ΣΕ ΔΙΚΛΙΝΟ ΕΠΙΒΑΡΥΝΣΗ MONΟΚΛΙNOY Έως 12 άτοκες μηνιαίες δόσεις Προσοχή! Δεν υπάρχουν τρίκλινα δωμάτια. Σε σπάνιες περιπτώσεις μπορεί να βρεθεί δίκλινο με προσθήκη πτυσσόμενου κρεβατιού. ΠΕΡΙΛΑΜΒAΝΟΝΤΑΙ Αεροπορικά εισιτήρια οικονομικής θέσης Ξενοδοχεία 5* Πεκίνο και στο Χανγκτσόου. Στη Σαγκάη το ξενοδοχείο Holiday Inn 4* Ημιδιατροφή καθημερινά (μεικτά Ευρωπαϊκά & Κινέζικα γεύματα) Μετακινήσεις με πολυτελή κλιματιζόμενα πούλμαν Ακροβατικό σόου στη Σαγκάη, Όπερα του Πεκίνου Βόλτα με πλοιάριο στο Χανγκτσόου και στα υδάτινα κανάλια του Σουτσόου Δείπνο με πάπια Πεκίνου στο Πεκίνο Ξεναγήσεις, επισκέψεις και είσοδοι στα διάφορα αξιοθέατα, όπως αναγράφονται στο πρόγραμμα Τοπικός ξεναγός Έμπειρος Έλληνας αρχηγός (ο οποίος μπορεί να σας συνοδεύει από την Ελλάδα ή να τον συναντήσετε στην Ασία) Ασφάλεια αστικής ευθύνης Δωρεάν ταξιδιωτικός οδηγός βιβλίο στα Ελληνικά Versus Travel\n9 ΔΕΝ ΠΕΡΙΛΑΜΒΑΝΟΝΤΑΙ Φόροι αεροδρομίων, Φιλοδωρήματα, αχθοφορικά & επιπλέον πακέτο ασφάλειας (Ατυχήματος, απώλειας αποσκευών, δαπάνες επαναπατρισμού λόγω ατυχήματος ή ασθένειας, δαπάνες για έξοδα επέκτασης ταξιδιού λόγω ατυχήματος, δαπάνες για έξοδα επίσκεψης συγγενούς στο εξωτερικό, δαπάνες για επείγουσα επιστροφή στην Ελλάδα, απώλεια ταξιδιωτικών εγγράφων και έξτρα καλύψεων όπως ιατροφαρμακευτικές και νοσοκομειακές δαπάνες, ασφάλεια προκαταβολής κ.α., τα οποία καταβάλλονται υποχρεωτικά στην Αθήνα. Ζητήστε πληροφορίες από το τμήμα κρατήσεων για την ακριβή περιγραφή των καλύψεων, το ύψος για την κάθε μια κάλυψη, και τους όρους των καλύψεων για αποφυγή παρεξηγήσεων Φόροι στην Κίνα που πληρώνονται τοπικά περίπου 90 Βίζα Κίνας: Για την έκδοση της βίζας απαιτείται διαβατήριο με 6μήνη ισχύ - το οποίο παραδίδεται στα Γραφεία μας τουλάχιστον 10 εργάσιμες ημέρες πριν την αναχώρηση μαζί με μία έγχρωμη φωτογραφία ΤΙ ΠΡΕΠΕΙ ΝΑ ΓΝΩΡΙΖΕΤΕ ΠΡΙΝ ΤΑΞΙΔΕΨΕΤΕ: Συμμετοχή στην εκδρομή σημαίνει ότι έχετε διαβάσει το παρόν πρόγραμμα, το έχετε κατανοήσει και συμφωνείτε με τα αναγραφόμενα. Συμμετοχή επίσης στην εκδρομή σημαίνει ότι αναντίρρητα αποδέχεστε τους Όρους Συμμετοχής που αναγράφονται στην τελευταία σελίδα της μπροσούρας μας και στο site μας στο Internet. Αν θέλετε να διαβάσετε τους Όρους Συμμετοχής, παρακαλούμε ζητήστε να σας αποσταλούν. Συμμετοχή δηλώνετε επικοινωνώντας με το τμήμα πωλήσεων, δίνοντας αναλυτικά τα στοιχεία που σας ζητούνται και καταθέτοντας προκαταβολή 500 κατ άτομο εντός της χρονικής προθεσμίας που θα σας δοθεί από το τμήμα πωλήσεων. Η πληρωμή της προκαταβολής γίνεται είτε με χρήση μετρητών ή στην περίπτωση χρήσης πιστωτικής κάρτας με εφάπαξ χρέωση. 12 ΑΤΟΚΕΣ ΔΟΣΕΙΣ. Εφόσον επιθυμείτε, μπορείτε να αποπληρώσετε το ταξίδι σας κάνοντας χρήση πιστωτικής κάρτας και συμμετέχοντας σε πρόγραμμα άτοκων δόσεων (έως 12). Σας συστήνουμε, προς αποφυγήν παρεξηγήσεων, να ενημερωθείτε έγκαιρα είτε από το τμήμα πωλήσεων, είτε από το λογιστήριο για τις πιστωτικές κάρτες που συμμετέχουν στο πρόγραμμα άτοκων δόσεων. Το διαβατήριό σας θα πρέπει να έχει τουλάχιστον 6μηνη ισχύ. Βεβαιωθείτε πως το διαβατήριό σας έχει κενές σελίδες, ισάριθμες με τον αριθμό των χωρών που θα επισκεφθείτε. Το γραφείο μας δεν φέρει καμία ευθύνη για οποιοδήποτε πρόβλημα λόγω μη ανανέωσης του διαβατηρίου σας. Οι ταξιδιώτες μη Ελληνικής υπηκοότητας οφείλουν να επικοινωνούν κατ ιδίαν με την πρεσβεία της χώρας στην οποία επιθυμούν να ταξιδέψουν για να πληροφορηθούν τα όποια διαδικαστικά για την έκδοση βίζας, εφόσον αυτή απαιτείται. Το Versus Travel δεν φέρει καμία ευθύνη για τυχόν πρόβλημα που ενδεχομένως παρουσιαστεί σε κάποιο αεροδρόμιο.\n10 ΠΟΣΟ ΚAΛΑ ΓΝΩΡΙΙΖΕΤΕ ΤΟ VERSUS TRAVEL Οιι λόγοιι για τους οποίους το ταξίδιι σας πρέπειι να είναιι Versus Μεγάλοι Κατάλογοι Βιβλία και Ταξιδιωτικοί Οδηγοί Ενάντια στην τάση της αντίληψης ότι η επένδυση σε καταλόγους - βιβλία κλπ. για τη μικρή Ελληνική αγορά είναι άσκοπη και μη επικερδής, εκδίδουμε μεγάλους καταλόγους - βιβλία για να βοηθήσουμε τους πελάτες να επιλέξουν το ταξίδι τους. Μετά τον κατάλογο "Exploring the World" 210 σελίδων που παρουσιάσαμε στην εκδήλωσή μας στο Ledra Marriott με ταξίδια ιδιαίτερα, περιπετειώδη, εξερευνητικά και τον κατάλογο για τα Οργανωμένα ταξίδια μας "Καλώς ήρθατε στον πλανήτη μας" 240 σελίδων που παρουσιάστηκε στην εκδήλωσή μας στο Ζάππειο με την ευκαιρία της συμπλήρωσης των 15 χρόνων μας, εκδώσαμε για πρώτη φορά στα Ελληνικά δεδομένα, έναν κατάλογο 200 σελίδων με κλασσικά και πρωτοποριακά Ατομικά Ταξίδια σε ολόκληρο τον πλανήτη, αποδεικνύοντας ότι το Ατομικό Ταξίδι πρέπει να είναι Versus. Επίσης εκδίδουμε ταξιδιωτικούς οδηγούς στα Ελληνικά για περισσότερους από 52 προορισμούς που δίνονται δωρεάν στους ταξιδιώτες μας. Εξειδικευμένα τμήματα Το Versus Travel διαθέτει εξειδικευμένα τμήματα για Οργανωμένα και Ατομικά Ταξίδια σε όλο τον κόσμο (Ευρώπη, Ασία, Αφρική, Βόρεια και Νότια Αμερική, Αυστραλία Ωκεανία) για ταξίδια στη Μεσόγειο και τη Μέση Ανατολή: το ιδιαίτερο τμήμα Mediterraneo Plus για ταξίδια στην Ελλάδα: το τμήμα Experience Greece για Κρουαζιέρες με τα πιο έμπειρα στελέχη της αγοράς για Γαμήλια Ταξίδια: το τμήμα Versus Romantic για Εξερευνητικά Ταξίδια και Ειδικές αποστολές: το τμήμα Exploring the World για επαγγελματικά, εταιρικά ταξίδια κινήτρων, ταξίδια συλλόγων: το τμήμα Versus Business για "πολυτελή" ταξίδια: το τμήμα Versus Exclusive για ταξίδια περιπέτειας και καταδύσεων: το τμήμα Adventure and Diving, με τους πιο ειδικούς του χώρου, που απευθύνεται στους ταξιδιώτες που λατρεύουν την περιπέτεια, τη δράση και τις καταδύσεις και ψάχνουν παρέα να τα ζήσουν. Από το πιο κοντινό και οικείο Αιγαιοπελαγίτικο νησί έως την Κρουαζιέρα στην Ανταρκτική, η Εταιρεία μας καλύπτει με επιτυχία όλο το φάσμα των τουριστικών υπηρεσιών. Άτοκες δόσεις Το ταξιδιωτικό σας όνειρο γίνεται ακόμα πιο προσιτό με τη δυνατότητα αποπληρωμής όλων των ταξιδιών μας με άτοκες δόσεις (έως και 12). Κάναμε την ποιότητα συνήθεια Μπορεί να μας λένε ρομαντικούς, αλλά ίσως γι αυτό παραμένουμε γνήσιοι και δεν παρεκκλίνουμε από τις αρχές που θέσαμε με τη γέννηση του Versus Travel. Διαθέτουμε τους καλύτερους και πιο εξειδικευμένους αρχηγούς της Ελληνικής αγοράς και επιπλέον δημιουργούμε ένα φυτώριο νέων αρχηγών με εξαμηνιαία εκπαιδευτικά σεμινάρια στο χώρο των Γραφείων μας, κάτι που έλειπε από την Ελληνική αγορά. Τα προγράμματά μας είναι γεμάτα και ολοκληρωμένα. Προσφέρουμε αποδεδειγμένα τα καλύτερα ξενοδοχεία και τις καλύτερες τοπικές υπηρεσίες. Ποιότητα και Εμπορικότητα μαζί Πολεμάμε με πάθος για την πιο ανταγωνιστική τιμή. Αυτό το οφείλουμε στους πελάτες μας, λόγω της τεράστιας συμμετοχής τους στα ταξίδια μας, που γίνεται και η διαπραγματευτική μας δύναμη για τις αεροπορικές εταιρείες και τους τοπικούς προμηθευτές. Θα διαπιστώσετε ότι πολλές φορές οι τιμές μας για τα ίδια ταξίδια μειώνονται (πάντα με τις ποιοτικότερες υπηρεσίες). Εμείς δεν "κουτσουρεύουμε" τα προγράμματά μας προκειμένου να έχουμε καλύτερες τιμές, όπως προστάζει η "νέα μόδα". Επιλέξαμε τον άλλο δρόμο: πλουσιότερα προγράμματα και καλύτερες τιμές. Έτσι έχουμε συνηθίσει και έτσι πράττουμε. Δημιουργήσαμε το Versus Club\n11 Η ΙΔΕΑ ΕΙΝΑΙ ΜΙΑ: Όλοι εμείς να είμαστε μαζί, γιατί μοιραζόμαστε την ίδια αρχή: το ταξίδι είναι το πάθος μας. Είναι το νέο "σπίτι" για όλους εμάς τους αθεράπευτους ταξιδιώτες, που του βάλαμε το θεμέλιο λίθο το Δεκέμβριο του 2010 στο Ledra Marriott, αλλά που του δίνουμε συνεχώς πνοή με πολλές και διάφορες εκδηλώσεις. Στο Club μπορούν να συμμετάσχουν όλοι οι ταξιδιώτες που θεωρούν το ταξίδι κομμάτι της ζωή τους. Η συμμετοχή είναι δωρεάν - απλά πρέπει να κάνουν αίτηση εγγραφής και να λάβουν την ειδική κάρτα μέλους. Τα Γραφεία μας και ο ΠΟΛΥΧΩΡΟΣ VERSUS CLUB VERSUS CAFÉ Διαθέτουμε δυο Γραφεία - ένα στο Σύνταγμα και ένα στον Πειραιά πλήρως επανδρωμένα και έτοιμα να αντιμετωπίσουν οποιοδήποτε ταξιδιωτικό σας όνειρο. Επίσης λειτουργεί με τεράστια πλέον επιτυχία ο 300 τετραγωνικών μέτρων ΠΟΛΥΧΩΡΟΣ VERSUS CLUB VERSUS CAFÉ, το "Ταξιδιωτικό μας Καφενείο", δίπλα στο Μετρό του Φιξ (Λεωφόρος Συγγρού 61). Εκεί γίνονται παρουσιάσεις ταξιδιών και προορισμών, θεματικές βραδιές, βραδιές ποίησης, διαλέξεις ιστορίας, θρησκειολογίας κλπ. Ο χώρος αυτός είναι ανοικτός για τα μέλη του Versus Club. Στο "Ταξιδιωτικό Καφενείο" συναντώνται τα μέλη μας, ανταλλάσσουν απόψεις για τις ταξιδιωτικές τους εμπειρίες και φιλοδοξίες και όχι μόνο. Εκτός από βιβλιοθήκη, διαθέτει όλα τα στοιχεία για ατμοσφαιρικές συναντήσεις της Λέσχης μας με θέα την Ακρόπολη και το Λυκαβηττό. Ενημερωτικές συγκεντρώσεις πριν από κάθε εκδρομή Έχουμε δημιουργήσει ειδικό χώρο στα Γραφεία μας, όπου γίνονται οι ενημερωτικές συγκεντρώσεις πριν από κάθε εκδρομή. Εκεί οι ταξιδιώτες συναντούν τον αρχηγό τους, ο οποίος τους δίνει "οδηγίες πλεύσης". Έμπειροι Ταξιδιωτικοί Σύμβουλοι Το Versus Travel διαθέτει έμπειρους ταξιδιωτικούς συμβούλους. Το τμήμα πωλήσεων έχει επανδρωθεί με άτομα που όχι μόνο γνωρίζουν πολύ καλά τους διάφορους προορισμούς, αλλά και διαρκώς ενημερώνονται για τα νέα προϊόντα και για την εξέλιξη των κλασσικών. Έχετε τη σιγουριά ότι σας ενημερώνουν οι καλύτεροι της αγοράς. Η μεγαλύτερη "πραγματοποιησιμότητα" εκδρομών Στην τουριστική αγορά τα γραφεία - οργανωτές ταξιδιών έχουν φοβίσει τους ταξιδιώτες με τις ακυρώσεις αναχωρήσεων και μάλιστα την τελευταία στιγμή. Το Versus Travel, με τη δύναμη που του δίνει η μεγάλη συμμετοχή, η αγάπη και η στήριξη των πιστών του ταξιδιωτών, έχει συντριπτικά τα μικρότερα ποσοστά ακύρωσης εκδρομών. Έτσι, έχουμε αναχωρήσεις κάθε βδομάδα για Κούβα, κάθε βδομάδα ή κάθε δεύτερη βδομάδα για Περού, Χιλή, Βραζιλία, Αργεντινή, Μεξικό, Ινδία, Κίνα, Ινδοκίνα, Μαλαισία, Κένυα, Νότια Αφρική, ΗΠΑ και αλλού. Πραγματοποιούμε εβδομαδιαίες αναχωρήσεις κατά την καλοκαιρινή περίοδο για τη Σκανδιναβία, τη Ρωσία και τις Χώρες της Βαλτικής. Πραγματοποιούμε όλο το χρόνο αναχωρήσεις για Πράγα, Κωνσταντινούπολη, Βερολίνο, Βουδαπέστη, Βιέννη, Ρουμανία, Πορτογαλία, Αγγλία, Γαλλία, Ισπανία και άλλους Ευρωπαϊκούς προορισμούς. Πρώτοι με διαφορά Το Versus Travel είναι με χειροπιαστά νούμερα ο πρώτος και με μεγάλη διαφορά Tour Operator της Ελληνικής αγοράς στον αριθμό των ταξιδιωτών από την Ελλάδα σε προορισμούς εκτός Ευρώπης, αλλά πλέον και σε παρά πολλούς Ευρωπαϊκούς προορισμούς, μεταφέροντας και σε αυτούς το "μικρόβιο" της ποιότητας Versus. Αυτό πιστοποιούν οι βραβεύσεις και διακρίσεις μας από την Qatar Airways, από την Iberia, από τη Hatta, καθώς και από πολλούς τουριστικούς οργανισμούς διαφόρων χωρών. Διερεύνηση Προορισμών Δεν αρκούμαστε να χαράζουμε γραμμές στο χάρτη, θέλουμε να τις διερευνούμε προσωπικά. Ταξιδεύουμε συνεχώς, ελέγχουμε μόνοι μας ξενοδοχεία και υπηρεσίες σε σημεία που δεν τα βάζει ο νου σας και δεν καταφεύγουμε στην εύκολη οδό αναζήτησης πληροφοριών αποκλειστικά και μόνο από το Internet. Έξω από τις "πολυφορεμένες Διαδρομές" Έχουμε καταναλώσει άπειρες ώρες να μελετάμε και να ταξιδεύουμε, ψάχνοντας πραγματικούς\n12 ανέγγιχτους παραδείσους και όχι τουριστικοποιημένες περιοχές ή έτοιμες συνταγές φτιαγμένες για αμερικάνους ή βορειοευρωπαίους. Δημιουργούμε τα προϊόντα εμείς, ξέροντας τι είναι αυτό που αρέσει στον Έλληνα ταξιδιώτη και τι αναζητά από το ταξίδι του, χωρίς να αντιγράφουμε τα εύκολα και πεπατημένα. Ενημερωμένο Site στο Internet Αναπτύξαμε πρωτοποριακό, πλούσιο, ενημερωτικό site και σύστημα online κρατήσεων στο Internet με πληροφορίες για τους προορισμούς και διεξοδική παρουσίαση των εκδρομών μας, καθώς και άλλων καινοτόμων ιδεών. Σχολείο και πηγάδι στην Αφρική Αποφασίσαμε να προσφέρουμε ένα ποσό από κάθε κράτηση ταξιδιού των πελατών μας, ώστε να φτιάξουμε όλοι μαζί οι πελάτες και εμείς - ένα δημοτικό σχολείο και ένα πηγάδι στο χωριό Konkon, σε μία από τις πιο φτωχές και απομακρυσμένες περιοχές της Γκάνας στην Αφρική. Από το πρόγραμμα αυτό θα ωφεληθούν 700 παιδιά κορίτσια και 250 αγόρια - που χωρίς πρόσβαση στην εκπαίδευση δεν έχουν καμία ελπίδα για ένα καλύτερο μέλλον, αλλά και όλο το χωριό που θα έχει πρόσβαση σε καθαρό πόσιμο νερό. Το σχολείο αυτό είναι ήδη σε κατασκευή και μπορείτε να δείτε την πρόοδο των εργασιών στο site μας στο Internet. Ασφάλεια και Εμπιστοσύνη Τόσο στα οργανωμένα όσο και στα ατομικά ταξίδια, οι ταξιδιώτες του Versus νοιώθουν την ασφάλεια ενός μεγάλου Ταξιδιωτικού Οργανισμού που είναι διαρκώς δίπλα τους πριν, κατά τη διάρκεια και μετά το πέρας του ταξιδιού τους. VERSUS TRAVEL Μαζί γνωρίζουμε τη γη, μαζί σχεδιάζουμε το ταξίδι!!!


Καθέλκυση κυπριακού OPV - Πτήση & Διάστημα\nΕΠΙΚΑΙΡΟΤΗΤΑΚαθέλκυση κυπριακού OPV\nΚαθέλκυση κυπριακού OPV\nΠαρουσία του Κύπριου Υπουργού Άμυνας Χρ. Φωκαΐδη έγινε στις 12 Σεπτεμβρίου στα Ισραηλινά Ναυπηγεία στην Χάιφα η τελετή καθέλκυσης του ισραηλινού υπεράκτιου περιπολικού σκάφους που πρόκειται να παραλάβει η Κυπριακή Δημοκρατία.\nΤο OPV στηρίζεται στην κλάση Sa’ar 62. Εξοπλίζεται με δύο πυροβόλα των 23mm τοποθετημένα σε ισάριθμους RWS. Το σκάφος διαθέτει ελικοδρόμιο για την εξυπηρέτηση ελικοπτέρου. Με βάση παλαιότερα δημοσιεύματα του κυπριακού Τύπου, η παράδοσή του αναμένεται να συμβεί τον Δεκέμβριο.


Καγιεχόν: «Εμπιστεύομαι τον εαυτό μου» | Onsports.gr\nhome ΠοδόσφαιροΕυρώπηΙσπανίαΚαγιεχόν: «Εμπιστεύομαι τον εαυτό μου» Κοινοποιήστε\nΚαγιεχόν: «Εμπιστεύομαι τον εαυτό μου»\tΣυντάκτης: Παναγιώτης Τζαμπαζλής Δημοσίευση: Τετάρτη, 07 Σεπτεμβρίου 2011 15.31\nΤο νέο μεταγραφικό απόκτημα της Ρεάλ Μαδρίτης τόνισε ότι μέσω των ευκαιριών που θα πάρει από τον Ζοσέ Μουρίνιο θα καταφέρει να κερδίσει την εμπιστοσύνη του.\tΑπό την Εσπανιόλ έναντι 5.5 εκατομμυρίων ευρώ αποκτήθηκε από την Ρεάλ Μαδρίτης ο Χοσέ Καγιεχόν, ο οποίος υπέγραψε για τα επόμενα τρία χρόνια με την «βασίλισσα». Ο 23χρονος μέσος φαίνεται πως έχει κερδίσει την εμπιστοσύνη του Ζοσέ Μουρίνιο ο οποίος τον χρησιμοποίησε στο πρώτο παιχνίδι με την Σαραγόσα. Ο ίδιος με δηλώσεις του εμφανίστηκε αισιόδοξος για το μέλλον του στην ομάδα.\n«Δεν θέλω να μου συμβεί ότι στους Πέδρο Λεόν και Σέρχιο Κάναλες. Πιστεύω ότι είμαι ικανός να παραμείνω στη ομάδα και να παίξω σε αυτή. Εμπιστεύομαι τον εαυτό μου», είπε αρχικά ο 23χρονος μέσος.\n«Η ατμόσφαιρα, οι οπαδοί η ποιότητα των ποδοσφαιριστών με τους οποίους προπονούμαι είναι κάτι σπουδαίο σε αυτή την ομάδα», είπε ο πρώην ποδοσφαιριστής της Εσπανιόλ.\nΤέλος αναφέρθηκε και στο επεισόδιο ανάμεσα στους Ρικάρντο Καρβάλιο και Κριστιάνο Ρονάλντο στην αποστολή της Εθνικής Πορτογαλίας. «Δεν είναι κάτι σίγουρο. Έχουν καλή σχέση μεταξύ τους. Αν ο Καρβάλιο αντέδρασε έτσι θα είχε τους λόγους του. Από την πρώτη μέρα που είμαι στην ομάδα, έχει δείξει ότι είναι σωστός επαγγελματίας», κατέληξε ο Χοσέ Καγιεχόν.\tΚατηγορία: Ισπανία


ΠΑΜΕ ΣΙΝΕΜΑ; «TΑ ΜΥΑΛΑ ΠΟΥ ΚΟΥΒΑΛΑΣ»-μαμαδοblog\nΑρχική > μαμαδοblog > ΠΑΜΕ ΣΙΝΕΜΑ; «TΑ ΜΥΑΛΑ ΠΟΥ ΚΟΥΒΑΛΑΣ»\nΈχετε σκεφτεί ποτέ γιατί μικροί και μεγάλοι αγαπάμε τόσο πολύ τις σειρές και τις ταινίες κινουμένων σχεδίων;\nΊσως γιατί μέσα από αυτά τα ζωηρά σχέδια, παίρνουν μορφή και εικόνα η απεριόριστη φαντασία και τα έντονα συναισθήματά μας. Ακόμη κι αν ήμασταν όλοι καταπληκτικοί ζωγράφοι και μπορούσαμε να απεικονίσουμε ακριβώς αυτό που σχηματοποιείται στο μυαλό και στην ψυχή μας, δεν πιστεύω ότι θα φτάναμε τη δυναμική και την ένταση των κινούμενων σχεδίων, που μας καθηλώνουν.\nΌταν, λοιπόν, βρεθήκαμε στον κινηματογράφο με την κόρη μου για να παρακολουθήσουμε τη νέα ταινία κινουμένων σχεδίων «Τα μυαλά που κουβαλάς» από την Pixar, ζήσαμε κάτι εξαιρετικό, που μας έκανε να μην καταλάβουμε πώς πέρασαν τα 102 λεπτά της ταινίας.\nΗ ιστορία αρχίζει με τις πρώτες στιγμές ζωής της Riley και την εμφάνιση των πρώτων συναισθημάτων που βιώνει. Με τα πρώτα γελάκια της γέννησης, εμφανίζεται η Χαρά, που είναι αποφασισμένη να κάνει ό,τι μπορεί για να είναι η μικρή φίλη μας ευτυχισμένη. Σταδιακά, εμφανίζεται η Λύπη, ο Φόβος, ο Θυμός και η Αηδία.\n(Να σημειώσω ότι θεωρώ καταπληκτική και εύστοχη την απόδοση των χαρακτήρων αλλά και τη μορφή τους.)\nΌλα τα συναισθήματα συνυπάρχουν συντροφικά στο κέντρο ελέγχου, εκεί όπου συλλέγονται οι αναμνήσεις της Riley και διαμορφώνουν το χαρακτήρα και την ψυχοσύνθεσή της.\nΑποτυπώνεται το πόσο φυσιολογική αλλά και απαραίτητη είναι η συνύπαρξη τόσο διαφορετικών και αντίθετων συναισθημάτων. Συνεργάζονται και αναπτύσσουν διάλογο έτσι ώστε να μην υπερβάλει κάποιο από αυτά. Η υπερβολή ενός δημιουργεί πρόβλημα.\nΌλα κυλούν ήρεμα και ευτυχισμένα στη ζωή της Riley στη Μινεσότα, μέχρι που στα 11 της χρόνια λόγω αλλαγής της δουλειάς του μπαμπά της αναγκάζονται να μετακομίσουν στο Σαν Φραντζίσκο.\nΗ μετακόμιση δεν γίνεται ομαλά και η απότομη αλλαγή της ζωής της μικρής ηρωίδας (που βρίσκεται στην προεφηβία-εύστοχο το σημείο που επέλεξε ο σεναριογράφος) προκαλεί crisis management (αναστάτωση κατά κάποιο τρόπο) στο κέντρο ελέγχου των συναισθημάτων και αναμνήσεων.\nΣε αυτό το σημείο η υπερπροσπάθεια της Χαράς να κρατήσει ευτυχισμένη τη Riley και να κρατήσει μακριά τη Λύπη, προκαλεί μεγάλα προβλήματα.\nΦαίνεται ότι οποιοδήποτε συναίσθημα στην υπερβολή του, μπορεί να προκαλέσει αναστάτωση, ακόμη και εάν πρόκειται για το πιο φωτεινό και θετικό από αυτά.\nΗ ταινία της Pixar είναι μια εξαιρετική παραγωγή κι ένας υπέροχος τρόπος να δούμε διασκεδαστικά πώς λειτουργούν τα συναισθήματα. Τα βλέπουμε με χρωματιστές μορφές να κινούνται μπροστά μας και παράλληλα περνά μηνύματα που γίνονται υπέροχη αφορμή για συζητηση με τα παιδιά.\nΒγαίνοντας από τον κινηματογράφο κι ενώ επιστρέφαμε στο σπίτι, μοιραστήκαμε τις ενθουσιώδεις εντυπώσεις μας με την κόρη μου. Χάρηκα, γιατί εκτός του ότι τη βρήκε απολαυστική (όπως είπε), πήρε μηνύματα, όπως ότι πρέπει να βιώνουμε τα συναισθήματά μας και κάποιες φορές να αφηνόμαστε σε αυτά ακόμη κι αν δεν είναι πάντα ευχάριστα, αλλά και πόσο σημαντικό είναι να τα μοιραζόμαστε με τους άλλους ανθρώπους.\nΕίναι φυσιολογικό να θυμώσεις με τους γονείς σου, που πήραν μια απόφαση που δεν σου αρέσει, αλλά πρέπει να τους το πεις. Θα τους δώσεις την ευκαιρία να σου εξηγήσουν περισσότερο τους λόγους που το έκαναν. Όπως και όταν τους μιλήσεις για τη στεναχώρια ή το φόβο σου, εκείνοι θα κάνουν ό,τι μπορούν για να τα ξεπεράσεις. Γιατί θέλουν να είσαι ευτυχισμένος!\nΌλοι θέλουμε τη χαρά, αλλά πολλές φορές για να ξεπεράσουμε δύσκολες στιγμές, χρειάζεται να αισθανθουμε τη λύπη. Αντίστοιχα το ίδιο ισχύει και για το θυμό, το φόβο και την αηδία. Όλα τα συναισθήματα είναι απαραίτητα.\nΟι μπάλες των αναμνήσεών μας, δεν χρειάζεται να έχουν μόνο ένα χρώμα. Μπορούν να είναι πολύχρωμες και όλες διαφορετικές.\nΣαν το ουράνιο τόξο που φαντάζει πιο χαρούμενο με το συνδυασμό όλων των χρωμάτων.\nΘα μπορούσα να σας μιλάω ώρες για αυτή την ταινία. Νομίζω όμως ότι θα σταματήσω για να μην σας χαλάσω τη μαγεία, εάν σκοπεύετε να την παρακολουθήσετε.\n«Τα μυαλά που κουβαλάς». Για την κόρη μου κι εμένα σίγουρα μία από τις καλύτερες ταινίες της χρονιάς.\nΑπολαύστε να θέλετε το τρέιλερ της ταινίας εδώ: https://youtu.be/IHltElQs_k8\n«Τα μυαλά που κουβαλάς», κινηματογράφος, παιδί, παιδί και σινεμά, παιδί και ψυχαγωγία, παιδική ταινία, σινεμά


Γιώργος Κυπαρίσσης: Η έκκληση της μητέρας του στους απαγωγείς – “Σας ικετεύω…” - Alldaynews.gr\nΈχουν περάσει σχεδόν δύο μήνες από την απαγωγή του 40χρονου επιχειρηματία στο Πικέρμι, Γιώργου Κυπαρίσση, και η αγωνία για την τύχη του κορυφώνεται.\nΗ οικογένειά του ανησυχεί, καθώς, φαίνεται ότι επικρατεί “σιγή ασυρμάτου” από την πλευρά των δραστών. Η μητέρα του 40χρονου, Όλγα, αποφάσισε να απευθυνθεί, στους απαγωγείς κάνοντας έκκληση να επικοινωνήσουν με την οικογένεια του.\nΕδώ και περισσότερο από ένα μήνα όμως δεν έχει υπάρξει καμία άλλη επικοινωνία και η αγωνία έχει χτυπήσει “κόκκινο”.\nΛαμία: «Βοήθεια, θα με σκοτώσει» – Τη γρονθοκόπησε μέσα στην πλατεία [video]\nΣορός σε προχωρημένη σήψη, εντοπίστηκε στη θαλάσσια περιοχή του όρμου «Σκαφάκι», στην Πειραϊκή. Στην περιοχή μετέβη άμεσα περιπολικό σκάφος του...


Μπαρμπεκιού+Ανταλλακτικό παζάρι 14.05.11 | βιοτεχνία\nHome > Uncategorized\t> Μπαρμπεκιού+Ανταλλακτικό παζάρι 14.05.11\nΜπαρμπεκιού+Ανταλλακτικό παζάρι 14.05.11\nΤο ανταλλακτικό παζάρι πραγματοποιείται με σκοπό την ανταλλαγή αντικειμένων χωρίς χρηματικό κέρδος. Ο καθένας μπορεί να φέρει πράγματα που δεν χρειάζεται (βιβλία, βινύλια-σι/ντί, ρούχα, οικιακά αντικειμένα, κλπ) και να τα ανταλλάξει με άλλα που χρειάζεται. Έτσι αποκτούν και πάλι αξία, αποφεύγεται η άσκοπη συσώρευση τους,και ενισχύεται η πράξη της ανακύκλωσης.\nΓιατί αυτά που ειναι άχρηστα για εμάς μπορεί να είναι χρήσιμα για κάποιον άλλον!\nΝτοκυμαντέρ τις Τρίτες – 17/5: The Ex – Beautiful Frenzy Ντοκυμαντερ τις Τριτες – VARIATIONS VII – Τρίτη 10.05.11


ΔΙΑΛΟΓΙΣΜΟΣ ΚΑΘΗΜΕΡΙΝΑ – Andreas Galiatsatos\nPosted on June 18, 2014 June 18, 2014 by breathandreas\nΟ διαλογισμός είναι\nαναγκαιος σήμερα, περισσότερο από ποτέ. Ο διαλογισμός είναι τόσο αναγκαίος , που είναι σχεδόν ζήτημα ζωής και θανάτου. Στο παρελθόν, ο διαλογισμός ήταν πολυτέλεια. Ελάχιστοι άνθρωποι-ένας Βούδας, ένας Μαχαβίρας, ένας Κρίσνα-ενδιαφέρονταν για αυτόν. Οι άνθρωποι ήταν από τη φύση τους σιωπηλοί, χαρούμενοι και πνευματικά υγιείς. Δεν τους χρειαζόταν να σκεφτούν το διαλογισμό, γιατί διαλογίζονταν χωρίς καν να το καταλάβουν. Η ζωή κινιόταν τόσο αργά, τόσο σιωπηλά, που ακόμα και οι πιο κουτοί άνθρωποι είχαν την ικανότητα να προσαρμοστούν σε αυτήν.\n1) καθαρη A μαθητεια στο διαλογισμο της Βιπασσανα http://www.dhamma.org\n2) Κ ως νηπιαγωγικη εκπαιδευση , να σας δώσω βήματα για να κάνετε μόνοι σας ένα απλό σαμανικό ταξίδι, για να βρείτε το ζώο φύλακά σας.\nΣτη συνέχεια ξαπλώστε και αρχίστε να ακούτε την αναπνοή σας εισπνέοντας από τη μύτη φθάνοντας μέχρι την κοιλιά και αφήστε την να βγει απαλά από το στόμα. Σε κάθε εκπνοή αφήστε το μυαλό σας να αδειάζει όλο και περισσότερο. Όταν το σώμα και το μυαλό σας έχουν πια παραδοθεί στην αναπνοή νοιώθετε πως η γη σας καλεί προς το κέντρο της, σας ρουφά προς τα σπλάγχνα της. Νοιώστε ότι το σώμα σας κυλά απαλά με ένα ρυάκι νερού προς τα έγκατα της γης. Μυρίστε το χώμα, δείτε τα χρώματα που έχει μέσα της η γη καθώς και τα ορυκτά και τους κρυστάλλους όπως θα περνάτε από δίπλα τους. Το ποτάμι αυτό σας καθοδηγεί μέσα σε ένα ωκεανό τον οποίο κολυμπάτε και βγαίνετε στις όχθες μιας πανέμορφης παραλίας. Λίγο πιο μακριά βλέπετε ένα βράχο, τον πλησιάζετε, σκαρφαλώνετε και κάθεστε επάνω του και καλέστε το φύλακα προστάτη σας. Το ζώο-φύλακας σας μπορεί να σας παρουσιαστεί με διάφορους τρόπους. Ένας είναι να το δείτε να έρχεται προς τα εσάς , ένας άλλος είναι να σας παρουσιαστούν μέρη του ζώου αυτού όπως ράμφος νύχια φτερά δόντια ουρά ή οτιδήποτε άλλο αντιπροσωπεύει το ζώο σας. Το σημαντικό είναι να σας παρουσιαστεί αν όχι το ίδιο ένα άλλο σημείο του ίδιου όμως ζώου για τρεις φορές. Όταν σιγουρευτείτε πείτε Φύλακα………..σε παρακαλώ δώσε μου πληροφορίες για σένα πες μου πως μπορώ να έρχομαι σε σύνδεση μαζί σου στην καθημερινότητα πως μπορώ να συνδεθώ μαζί σου να με προστατεύσεις και να με καθοδηγήσεις στο μονοπάτι μου. Αφουγκραστείτε τις οδηγίες που σας δίνει και προσπαθήστε να μην είναι νοητικές. Όταν τελειώσετε σηκωθείτε από το βράχο και προχωρήστε προς την παραλία. Μπείτε ξανά στη θάλασσα και κολυμπήστε προς το σημείο που θα συναντήσετε το ρυάκι, νοιώστε τώρα ότι σας ρουφά προς τα επάνω προς την επιφάνεια της γης ώσπου φθάνετε και νοιώθετε τη επαφή με το χώμα και τη γη στην πίσω πλευρά του σώματός σας όπως είστε ξαπλωμένοι. Από πάνω σας νοιώστε τις ακτίνες που χαϊδεύουν απαλά το σώμα σας και ακούστε τους ήχους από το τραγούδι των πουλιών και το απαλό λίκνισμα των κλαριών στα δέντρα. Πάρτε όσο χρόνο θέλετε με αυτήν την αίσθηση και σιγά – σιγά συγκεντρωθείτε ξανά στην αναπνοή σας ώστε να σας βοηθήσει να επανέρθετε στο χώρο σας. Όταν είστε έτοιμοι σηκωθείτε ευχαριστείστε τον πατέρα Ουρανό και τη Μητέρα Γη όπως και το κάθε ζώο φύλακα του κάθε σημείου του ορίζοντα με τον ίδιο τρόπο με τον οποίο ξεκινήσατε.\nΑετός: είναι η δύναμη του μεγάλου πνεύματος η σύνδεση με το Θείο είναι η ικανότητα του ανθρώπου να μπορεί να ζει ανάμεσα στο βασίλειο της γης και του Πνεύματος. Η σοφία και η φώτιση ανήκουν στον αετό.\nPrevious PostPrevious Είδα τους δύο κόσμους σ’ έναν και γνωρίζω τον πρώτο και τον τελευταίο που αναπνέει μ’ ανθρώπινη αναπνοή.\nNext PostNext ΠΡΟΣΕΥΧΗ ΜΕ ΣΥΝΑΙΣΘΗΜΑ


Home / Μόδα / Fashion News / Μαθήματα στυλ γεμάτα παγιέτες από τα Stradivarius\nLeave a Comment on Μαθήματα στυλ γεμάτα παγιέτες από τα Stradivarius\nΗ νέα συλλογή Stradivarius για τη σεζόν που ξεκινά δειλά μόλις αυτός ο μήνας τελειώσει, εισάγει μια ενδιαφέρουσα glamorous διάσταση στις εμφανίσεις σας! Οι παγιέτες κάνουν την είσοδο τους πάνω σε μπλουζάκια, φορέματα, φούστες και jackets και δίνουν φρέσκια πνοή στο rock στυλ.\nΜπορεί έχετε στο μυαλό σας τις παγιέτες ως συνώνυμο των επίσημων κομματιών μιας ντουλάπας αλλά τα νέα Stradivarius γυναικεία ρούχα αποδεικνύουν το αντίθετο. Οι παγιέτες μπορούν να συμπεριληφθούν στις πιο minimal και rock εμφανίσεις σας χωρίς να “ανεβάσουν τους τόνους”. Τα πιο εύκολα σε συνδυασμούς κομμάτια είναι οι φούστες και τα μπλουζάκια με παγιέτες. Μπορείτε να δημιουργήσετε πάρα πολλά outifts συνδυάζοντας μια pencil φούστα με παγιέτες με μακό T-shirts με λογότυπα συγκροτημάτων, αμάνικα μονόχρωμα tops, crop tops ή πουκάμισα. Εξισορροπήστε ένα top με παγιέτες με το αγαπημένο σας σκούρο τζιν και διακριτικά κοσμήματα. Με αυτόν τον τρόπο θα πετύχετε ένα καλαίσθητο και πολύ κομψό αποτέλεσμα.\nΤα πιο εντυπωσιακά κομμάτια της Stradivarius collection είναι τα φορέματα και τα bomber jackets με παγιέτες. Τα φορέματα με παγιέτες μπορούν να γίνουν το it dress σας, πετυχαίνοντας πάντα ένα sexy αποτέλεσμα. Το bomber jacket με παγιέτες ανήκει στην κατηγορία του πανωφοριού που τραβά πάντα τα βλέμματα και φοριέται για να δώσει glam αέρα σε ένα απλό σύνολο.\nΗ προσθήκη ενός ρούχου με παγιέτες σίγουρα θα αναβαθμίσει πολλά από τα βραδινά σας outfits φέτος. Ανακαλύψτε όλες τις νέες αφίξεις στο www.stradivarius.com!\nfashion newsforema me pouliesglam rock styleStradivariusstradivarius bomber jacketstradivarius collectionStradivarius γυναικεια ρουχαStradivarius γυναικεια συλλογηStradivarius ελλαδαstradivarius μπλουζακιαstradivarius νεα κολεξιονStradivarius ονλινεstradivarius πανωφοριαstradivarius φορεματαstradivarius φουστεςμαύρο φορεμα με παγιετεςμόδαμπλουζακια με παγιετεςπαγιέτεςπως να φορεσω φουστα με παγιετεςρουχα με παγιετεςρούχα με πούλιεςφορεμα με παγιετεςφορέματα παγιέταφουστα με παγιετες συνδυασμοιχρυσό φόρεμα με παγιέτες\nPrevious Article4 yummy σχέδια νυχιών με γλυκά για να αντιγράψετε\nNext ArticleΕξώπλατα φορέματα: τα do και τα don’t του στυλ


Έκθεση φωτογραφίας του ΚΕΘΕΑ στο Τριανόν, στο Ναύπλιο - Παραπολιτικά Αργολίδα\nHome » ΕΚΘΕΣΗ ΦΩΤΟΓΡΑΦΙΑΣ » ΚΕΘΕΑ ΚΥΤΤΑΡΟ » ΝΑΥΠΛΙΟ » ΤΡΙΑΝΟΝ » Έκθεση φωτογραφίας του ΚΕΘΕΑ στο Τριανόν, στο Ναύπλιο\nΈκθεση φωτογραφίας του ΚΕΘΕΑ στο Τριανόν, στο Ναύπλιο\n6/14/2018 01:31:00 μ.μ.\nΜε αφορμή την Παγκόσμια Ημέρα κατά των Ναρκωτικών, το ΚΕΘΕΑ διοργανώνει εκδηλώσεις σε όλη την Ελλάδα οι οποίες περιλαμβάνουν ενημέρωση, ομιλίες, συζητήσεις, συναυλίες, θέατρο, κινηματογράφο, εικαστικές εκθέσεις, αθλητικές διοργανώσεις, κ.ά.\nΣτο Ναύπλιο το ΚΕΘΕΑ ΚΥΤΤΑΡΟ - ΟΞΥΓΟΝΟ θα εγκαινιάσει έκθεση φωτογραφίας στο Φουαγιέ του Θεάτρου Τριανόν, στην Πλατεία Συντάγματος, την Τετάρτη 20 Ιουνίου (20:00), με την υποστήριξη του δήμου Ναυπλιέων.\nΌπως αναφέρει το ΚΕΘΕΑ: «Όλοι θέλουμε να ανήκουμε, να μοιραζόμαστε, να στεκόμαστε ο ένας δίπλα στον άλλον. Δημιουργούμε κοινότητες ενάντια στη μοναξιά, την απομόνωση, τη διάρρηξη των κοινωνικών δεσμών. Σπάμε τις διαχωριστικές γραμμές και τα στερεότυπα που στιγματίζουν τους χρήστες».\nPosted by ΑΝΑΣΤΑΣΙΑ ΧΑΒΙΑΡΑ at 6/14/2018 01:31:00 μ.μ.\nLabels: ΕΚΘΕΣΗ ΦΩΤΟΓΡΑΦΙΑΣ, ΚΕΘΕΑ ΚΥΤΤΑΡΟ, ΝΑΥΠΛΙΟ, ΤΡΙΑΝΟΝ


Είπε «όχι» σε 150 εκατ. για τον Φατί! - ΓΗΠΕΔΟ\nΑρχική ΔΙΕΘΝΗ ΙΣΠΑΝΙΑ Είπε «όχι» σε 150 εκατ. για τον Φατί!\nΠροηγούμενο άρθροΟμόνοια: Ο… άλλος Παπουλλής μπορεί να κάνει τη διαφορά!\nΕπόμενο άρθροΣτην κορυφή του FP3 o Χάμιλτον


ΠΑΛΙΑ και ΔΙΑΦΟΡΑ: 02/13\nΑναρτήθηκε από E.- στις 7:38 μ.μ.\nΗ νύχτα έξω γυαλίζει! Μέρες έχει που γυαλίζει έτσι. Σχεδόν τόσες όσες απουσίαζα! Και γυαλίζει για τα καλά! Γυαλίζει γιατί βλέπεις οι μπογιατζήδες μάς ξεγέλασαν κι επανέκαμψαν δριμύτεροι ενώ οι διακοσμητές αντίθετα, βιάστηκαν να φύγουν... για να ξαναγυρίσουν!!! Ε, ναι! Το χιόνι ξαναγύρισε καρδαμωμένο, το κρύο πιο δυναμωμένο ενώ ο πάγος έξω, χαράματα και μεσάνυχτα, δίνει και παίρνει! Ξαναγύρισαν λοιπόν τα κρύα και τα δύσκολα, ξαναγύρισα κι εγώ! Και να ΄μαι πάλι πίσω στο κονάκι μου και στο ιστοτοπάκι μου ... Λοιπόν, νομίζω πως κάποτε πρέπει να σας μιλήσω και για το Στρασβούργο! Εκεί ήμουν. ΄Οχι καλέ δια διακοπάς ή για ταξιδάκι αλλά καθαρά και μονάχα... διά υπηρεσιακούς λόγους...\n"Σαν εμπορείς κόρη μου να φεύγεις ... να πηγαίνεις σ΄αλλους τόπους ... να βλέπεις, να μαθαίνεις, να γνωρίζεις συνήθειες κι αθρώπους ... Μπορεί να μη μιλείς τη γλώσσα τους μα οι αθρώποι παντού αθρώποι είναι ... ψυχές του ντουνιά και του κόσμου... Κι ο τόπος μας όμορφος ήτο... κι οι αθρώποι του το ίδιο ... Και πως να μην ήτο όμορφος ο τόπος μας κόρη μου ... ΄Ομορφος, γλυκός και μοσχομυρισμένος ήτο... Μέσα στους λεμοναθούς ... Κι η Σμύρνη μας κι ο τόπος μας, μυρωμένοι, ευωδιαστοί ... Στη Σμύρνη μας εφτάνανε όλα τα καλά και τ΄αγαθά του κόσμου ...΄Ολα τ΄αγαθά, όλα τα παράξενα, όλα καλούδια κι ότι εζήτανε η ψυχή σου στη Σμύρνη το ΄βρισκες... ΄Ολοι το ελέγανε... Και πιο πολύ απ΄όλους το ελέγανε οι ταξιδεμένοι... που ΄χανες δει πολλά τα μάτια τους...\nΟ πάππος μου ήλεγε πως η Σμύρνη ήστεκε στο τέλος του πιο όμορφου δρόμου του κόσμου... Και του πιο μακριού... Μιλιούνια και μιλιούνια μέτρα εμέτραε... Οι διαβασμένοι τον ελέγανε... δρόμο των μπαχαρατί και του μεταξιού...\nΕξεκίναε από την πέρα πέρα ανατολή, καβάλανε τα πιο ψηλά βουνά, επέρναε από τις πιο παράξενες πολιτείες και τις ήνωνε σ΄ αλυσίδα... Επέρναε ποτάμια κι ήπαιρνε μαζί του, στα καραβάνια, τα πιο όμορφα και θαμαστά τους για να τα φέρει να τ΄αποθέσει στο μπέτη και στη ποδιά της Σμύρνης ... Χαλιά, πετράδια, μετάξια, μπαχαρατί, δαμασκηνά, κοράλια... τα εμάζωνε και τα ΄πλωνε στα μαγαζά και στα παζάρια της ...\nΤι ήθελες και δεν το ΄βρισκες ... Δαντέλες και βελούδα, χρυσοκλωστές και λούλουδα, μυρωδικά και φρούτα... Κι εκείνα τα μπαχαρατί... Αχ, εκείνα τα μπαχάρια της και τα βότανα... Πόσα άραγε μπρε κόρη μου να ΄ναι τα μπαχάρια που γεννάει ο ντουνιάς, κατέχει κανείς?\nΧρωματιστά, παράξενα, μες την ευωδιά ... Επνι(γ)όσουν... Σ΄ όλω τω λογιώ τα χρώματα, ίσα, στραβά, νωπά, λιαστά, ξυλένια.... Ντάνες τα πέταλα, τα λούλουδα, τα κλαράκια, τα καρπουλάκια... να οι φλιοί, και οι βλαστοί, τα ξυλάκια, οι άχνες και οι σκόνες ... Και το καθένα με τη χάρη του ... ΄Αλλα για τους αρρωστάρηδες, άλλα για το τζέτζερη, άλλα για τα γλυκά, άλλα για τα μωρούδια, άλλα για τους γεροντότερους... το καθένα με τη χάρη του ..."\n"Η νενέ μου αγαπούσε πιότερο τη μαστίχα, η αννέ μου την κανέλλα... εγώ τ΄αγαπώ όλα... δηλαδής μερικά τ΄αγαπώ πιότερο από άλλα ... αγαπώ και τη μαστίχα, αγαπώ και την κανέλλα, αγαπώ και το μαχλε/μ/πί... και το σουμάκ... κι είναι και το γαρέφαλλο... χώρια το κύμινο κι ο κουρκουμάς... και το γιοχίμπ κι η μπάχαρη και το ξανθό σησάμι ... Μ΄αυτά είναι μπαχαρατί ... κι είν΄άλλο πράμα είναι το βότανο, άλλο το μπαχαράτ ... Το βότανο, αρρωστάρης ήσουν, καλά ήσουν ... καλό σου κάμε... και το κάθε βότανο άλλο πράμα γιάτρευε... ΄Αλλα τα ήπινες για να γιάνεις, άλλα τα ήπινες και καλά που ήσουν, αρρωστάρης να μην πέσεις ... ΄Ασε που σαν ήσουν αρρωστάρης πρώτα σου εδίνανε τα βότανα ... και μόνο σαν αποβλέπανε πως το βότανο δεν ελειτουργούσε τότε μονάχα σε επηγαίνανε στο γιατρό για στ΄οσπιτάλι ... Και το ελί (χέρι) και το κανί σου να εγύριζες ανάποδα βότανα, λάσπη, πρώτα σου εβάνανε απάνω -πρώτα να φύγει ο πρησμός, να καταλαγιάσει το στράβωμα... ε, και μετά, σε ετρέχανε ...\nΗ αλήθεια είναι πως όλοι, σε μπαχτσέδες -\nήτανε γόνιμος ο τόπος μας και το χώμα μας- για σε τενεκέδες,\nβάναμε κι είχαμε λίγο-πολύ τα πιο χρειαζούμενα βοτάνια... κι αν κάποιο δεν είχες εσύ, όλο και κάποιος άλλος στο μαχαλά το ΄χενε και το μοιραζότανε μαζί σου... για, το ΄βρισκες καν στον ποταμό στα χόρτα για κρεμασμένο στους εγκρεμνούς...\nΑπό μικρό σε τραβάγανε οι παλιοί μαζί τους στο μάζεμα ... Δεν εμπορούσανε να σκαρφαλώνουνε, να κρεμιούνται και να σκύβουνε... και να, που έτσι εμάθαινες ποια είναι και που ΄θε να τα βρεις... Και σ΄όλο το δρόμο ελέγανε ιστορίες... Ο Μήτσος ήπιε φασκόμηλο και του κόπηκε ο ίδρως... Η Κατίνα άπλωνε στα μαλλιά της δαφνόλαδο γι΄αυτό τα είχενε πολλά και καραμαύρα τα εκράτησε μέχρις αργά... Το μπεμπέκ θέλει γλυκάνισο για ύπνο γλυκό να κάμει ... Κι ελέγανε πως κι οι αρχαίοι τα ίδια εκάμανε... Ετρώγανε τσουκνίδες για κάθαρση και καλό κάτουρο... τις ετρώγαμε και τις επίναμε κι εμείς ... για να μη σου κατέβει ο κούσουράς σου, όπως έλεγε ο πάππος μου, πίνε τσουκνιδιά βρασμένη με μια στάλα μέλι... Και σαν επονάγαμε οι γυναίκες στα έμμηνα, τσουκνιδιά βρασμένη μάς εδίνανε... Κι εκείνος ο μεγάλος γιατρός με το φίδι, κάτεχε τα δώρα της φύσης και τα είχενε πει, στα αρχαία... όλα για την τσουκνίδα κι όλα τα άλλα βότανα... Μόνο οι εγκυμονούσες φυλάσσονταν από τα βότανα... αλλ΄αυτές ήπρεπε να φυλάσσονται σχεδόν απ΄όλα ... Σε λίγο τσάι και λίγο χαμομήλι είχανε δικαίωμα και σαν με το καλό ερχότανε το μωρό, μάραθα τούς εδίνανε στις λεχώνες για μπόλικο γάλα να κατεβάσουνε και να γαλουχήσουνε το λεχουδάκι ...Πάντως κούνια μωρού δίχως ματσάκια αρμπερόριζας στο πλάι της δεν εγινότανε ... ειδάλλως το μωρό το καταητρώγανε τα κουνούπια ..."\n"Τα βότανα κόρη μου, στο πρώτο πρωί τα μαζώνεις και μέρα που ΄χει ήλιο...\nΕπιστήμη είναι να τα ξέρεις, επιστήμη και το μάζεμά τους...\nΘες φύλλα τα παίρνεις πριν το άνθος... Θες σπόρους και βλαστούς τα αποκόβεις σαν φύγουν τα λουλούδια... Δεν τα εξεριζώνεις τα βότανα και δεν τα μαζώνεις ασυλλόιστα ... Μαζώνεις, για τη χρονιά, τα χρειαζούμενα, γιατί παλιώνουν κι αυτά και σαν παλιώνουν δεν γιατρικουλεύουν ... Την άλλη χρονιά πάλι θα μαζώξεις, φρέσκα... Ψαλίδι παίρνεις ή τσαπράζ και κόβεις το φυτό χωρίς να το πληγώνεις ... Τις ρίζες πάλι καιρό φθινόπωρου τις μαζώνεις... Τα άνθη τ΄απλώνεις στο ταψί και στα σκιερά -όχι σε πολλή ζέστη- το βάνεις ... τους σπόρους το ίδιο ... Τα σκεπάζεις με τουλουπάνι να μη τα φάνε τα μυγαλούδια, ούτε να σκόνες να πάρουνε... Τους βλαστούς με σπάγγο τούς εδένεις πολλούς μαζί και τους εκρεμάς ανάποδα...\n΄Αλλα θέλουνε 3 μέρες για να στεγνώσουν, άλλα 5, άλλα βδομάδα ολάκερη ... Και τα προσέχεις ... Τ΄ανακατώνεις με το χεράκι σου για να τους δώκεις έναν αέρα γιατί όσο πιο γρήγορα σου στεγνώσουνε και ξεραθούνε τόσο πιο γιατρευτικά μένουνε ....\nΜα έχει και βοτάνια, ο κόσμος, πολλά κι όλα δε μπορείς να τα ξέρεις! Μόνο σαν επήγαινες στης Σμύρνης το παζάρι το εκαταλάβαινες... Εκεί τα ήβλεπες όλα μαζί μαζεμένα, ερχομένα από τους κήπους του κόσμου όλου ... Εκεί εγνώριζες κι εμύριζες κι όλα τα μπαχαράτ του κόσμου!!! Κι ήνιωθες μικρός και βασιλιάς συνάμα ... Σ΄ετραβούσανε οι μυρωδιές και σ΄επηγαίνανε μακρά σε ξένους τόπους...\nΚι εφανταζόσουνα άλλα πράματα γιατί δεν είχες ιδέα για το πως μπορεί να ήτο ο τόπος εκείνος που βόηθανε να φυτρώνουν τέτοια κάλλη... Ενόμιζες πως είχενε άλλο χώμα, άλλο ουρανό, άλλο νερό... Ούτε πως τον ονοματίζανε αυτόν τον άλλο τόπο δεν κάτεχες ... κι εταξίδευες σε κιρμιζί χωράφια και σε σύννεφα μαβιά... Κάτεχες το Αλέπι, τη Δαμασκό, τη Μπουχάρα... μα οι εμπόροι σού εμιλούσανε για το Μιράν και την Κασγκάρ ... και τους εκοίταες σα χάνος ..."\n"Μα χώρια μα και μαζί κι ίσια κι όμοια με τα βοτάνια, ήσαντε και τα μπαχάρια... ΄Ετρωγες και δεν ήξερες πως συνάμα γιατρικό εκατάπινες... Γίνηκε ποτές γάβρος δίχως ρίγανη, κιοφτέδες δίχως δυόσμο για σουτζουκάκια δίχως κύμινο; ΄Η μήπως κυδώνι του κουταλιού δίχως αρμπερόριζα κι ελιές δίχως το θρούμπι; Που να το ειπείς... Δίχως αλάτι και μπιμπέρ, δε βράζει το τσουκάλι...μα δίχως μυρωδικά και βότανα φαγί του Θεού δε γίνεται ...\n"Να μάθεις κόρη μου να τα μαζώνεις τα βότανα... Να στα εμάθει ο κύρης σου του τα κατέχει φαρσί... Μόνο να τα σέβεσαι... να μην τα κάμεις αχταρμά... κάνουν κακό μπέρδεμα πολλά μαζί... χάνει το φαητό την περπατησιά του ... Το κάθε φαητό έχει το δρόμο του, τη μυρουδιά του ... Είναι σα να λέμε πως όλοι οι αθρώποι είναι ίδιοι ... αθρώποι είναι ... ίδιοι δεν είναι ... Σα τα δαχτυλάκια σου μαθές ... σε βοηθούν όλα στις δουλειές ... ομοιάζουνε, μα μεταξύ τους, ίδια, ολότελας δεν είναι ..."\n"Χάιντες κοκόνα μου ... πάμε να ησυχάσουμε κι αύριο θα μυρίσει ο κόσμος ...\nΘυμήσου με να σου ειπώ για τα μπαχαρατί... "\n"Ο κύρης ο δικός μου κόρη μου ήταν ρόδο μονάχο... ρόδο και στο μαχαλά και στο κονάκι, ρόδο..."\nΑν σας ζάλισα -για τις ζαλάδες- διαβάστε παρακάτω ...\nΒρήκα, γράφω, προσθέτω, αντιγράφω, παρεμβαίνω...\nΜαστίχα η Χιώτισσα η Μοναδική και Μεγαλοπρεπής: Τη χρησιμοποιούμε για το υπέροχο άρωμα της, στα τσουρέκια, τα παγωτά και τα γλυκά.\nΟ σακιζλί καφές (ο δικός μας καφές με μια πρέζα τρίμματος μαστίχας) ένα όνειρο γεύσης συν υπέροχο βοήθημα χώνεψης.\nΑγγελικούλα: Θεωρείται ότι συντελλεί στην κάθαρση του αίματος. Είναι τονωτικό, δυναμωτικό, βοηθά στην πέψη, είναι αποχρεμπτικό, σπασμολυτικό, απελευθερώνει από φουσκώματα και συλλογή αερίων. Εντριβές και καταπλάσματα βοηθούν σε ρευματισμούς αρθρίτιδες και παθήσεις του δέρματος.\nΑγκινάρα: Χρησιμοποιείται ευρέως στη μαγειρική το άνθος, που έχει σχήμα σφαιρικό, λίγο μακρύ και σαρκώδες. Μαγειρεύεται αφού καθαριστεί από τα πέταλα και το χνούδι, αλλά μπορεί να καταναλωθεί και ως συστατικό σε χυμούς ή ροφήματα. Τα φύλλα της αγκινάρας είναι διουρητικά, χολαγωγά και τονωτικά. Θεωρείται ότι έχουν ιδιότητες κατά της αρτηριοσκλήρωσης, της χοληστερίνης και της ανεπάρκειας συκωτιού, των ρευματισμών, της πέτρας των\nνεφρών, του τερτατέου πυρετού, κατά της ιδρωπικίας του ίκτερου, των διαλειπόντων πυρετών και είναι επίσης καρδιοτονωτική και καθαριστική του αίματος.\nΑγριάδα: Χρησιμοποιούνται τα φύλλα και κυρίως η ρίζα της. Το ρίζωμα το συλλέγουμε την άνοιξη ή στις αρχές του Φθινοπώρου. Το πλένουμε και το ξηραίνουμε στη σκιά. Πως το φτιάχνουμε: Ρίχνουμε 2 κουταλιές του τσαγιού κομμένο ρίζωμα σε 1 φλιτζάνι νερό και το σιγοβράζουμε για 10 λεπτά. Σουρώνουμε και πίνουμε 3 φορές την ημέρα.\nΑγριμόνιο ή φωνόχορτο: Ειδικό για τις φλεγμονές του λαιμού και του βλεννογόνου της στοματικής κοιλότητας. Από την αρχαιότητα ακόμα το χρησιμοποιούσαν για την επούλωση πληγών. Θυμηθείτε το σε περιπτώσεις αμυγδαλίτιδας, σε προβλήματα του φάρυγγα, άφθες και μυκητιάσεις. Τα φύλλα του είναι εξαιρετικά για την αναιμία. Το τσάι των φύλλων του είναι κατά της ημικρανίας, της δυσπεψίας και της διάρροιας.\nΑμαμέλιδα: Τα φύλλα του χρησιμοποιούνται κατά της συμφόρησης των φλεβών. Βοηθά στην αποσυμφόρηση των κιρσών των αιμορροΐδων και γενικά είναι αιμοστατατικό, λειτουργεί κατά των αιμορραγιών. Είναι ένα καλό αντισηπτικό στα κοψίματα, στις πληγές, στα ούλα που ματώνουν και στα τσιμπήματα, είναι πολύτιμη για όσους πάσχουν από πονοκεφάλους, σμηγματορροϊκή δερματίτιδα (μια κατάσταση που προκαλεί πιτυρίδα),\nΆνιθος: Οι χλωροί βλαστοί του φυτού χρησιμοποιούνται πάρα πολύ στις σαλάτες και στα φαγητά με ψάρι. Αυτό γιατί εκτός από το ότι αρωματίζει , διευκολύνει και την πέψη των τροφών. Το αιθέριο έλαιο του φυτού χρησιμοποιείται σε αρκετά φάρμακα αλλά και στην αρωματοποιία, τη ζαχαροπλαστική και την αρτοποιία, σε ποτά, λικέρ, τουρσιά. Αν υποφέρετε από κακοσμία του στόματος, μασήξτε σπόρους άνηθου.\nΑρμπερόριζα ή αλιμπερόριζα ή πελαργόνι το βαρύοσμο: Τα φύλλα του φυτού χρησιμοποιούνται για αρωματισμό των γλυκών του κουταλιού και για προφύλαξη από τα τσιμπήματα των κουνουπιών.\nΑρτεμισία ή Αψιθιά ή Μελιτίνη: Θεωρείται αγχολυτικό, τονωτικό, αντιπυρετικό, αντισηπτικό, εμμηναγωγό, αντιφλεγμονώδες, παυσίπονο. Συνίσταται ως τονωτικό κατά της δυσπεψίας(σαν ήπιο καθαρτικό), της γαστραλγίας, της γαστρίτιδας, της μερικής ανεπάρκειας του ήπατος.\nΑχιλλέα ή αγριαψιθιά: Είναι ένα από τα καλύτερα εφιδρωτικά και αντιπυρετικά βότανα κατάλληλο για εμπύρετες ιώσεις, κρυολογήματα. Έχει τονωτικές, ηρεμιστικές ,αντισπασμωδικές αλλά και αντιφλεγμονώδες, απολυμαντικές ιδιότητες. Βοηθά στην μείωση της υψηλής πίεσης και των θρόμβων τονώνοντας τα αιμοφόρα αγγεία, σε προβλήματα στην πέψη, σε ενοχλήσεις και έλκη του στομάχου, του εντέρου, της χολής ή σε περιπτώσεις ανορεξίας.\nΒαλεριάνα η πράος: Χρησιμοποιείται κυρίως για ηρεμιστικούς (αγχολυτικούς) και υπνωτικούς λόγους, ενώ χρησιμοποιείται παράλληλα σαν αντισπασμωδικό (μετριάζει τους μυϊκούς σπασμούς) αλλά και σαν γενικής χρήσης ελαφρύ ηρεμιστικό. Η βαλεριάνα χρησιμοποιείται σαν ηρεμιστικό ακόμα και κατά τη διάρκεια της ημέρας σε περιπτώσεις υπερέντασης.\nΒασιλικός - ο Μέγας: Στη μαγειρική χρησιμοποιούνται κυρίως αποξηραμένα φύλλα της πλατύφυλλης ποικιλίας το άρωμα των οποίων μοιάζει λίγο με αυτό του γλυκάνισου. Αρωματίζει διάφορα ψητά, σαλάτες, βραστά, κοκκινιστά, σούπες κ.τ.λ.\nΓατόχορτο ή Καλαμίνθη ή Γλύχωμα: Χρήσιμα τα φύλλα σε σαλάτες, καταπολεμούν τις στομαχικές διαταραχές (το αγαπημένο των αιλουροειδών βλ. γάτες, εξ ου και η κοινή ονομασία του) Χρησιμοποιείται για τη γρίπη ή τις λοιμώδεις παιδικές ασθένειες, καθώς και για την αντιμετώπιση της αϋπνίας. Η κατανάλωση ροφήματος, προκαλεί εφίδρωση σε περιπτώσεις πυρετού και για το λόγο αυτό θεωρείται εξαιρετικό βότανο για παιδιά με γρίπη ή ασθένειες όπως η ιλαρά και οι μαγουλάδες.\nΈγχυμα: ρίχμουμε 1 φλιτζάνι βραστό νερό σε 2 κουταλιές του τσαγιού ξηρό βότανο και το αφήνουμε για 10 - 15 λεπτά.\nΓαϊδουράγκαθο: Βοηθά στην ανανέωση των κυττάρων του συκωτιού και υποστηρίζεται η δράση του ενάντια στη χρόνια κίρρωση του ήπατος. Είναι ιδανικό στη διάρκεια αποτοξίνωσης και ιδιαιτέρως σε περιπτώσεις υπερκατανάλωσης αλκοόλ, καθώς έχει αντιοξειδωτικές ιδιότητες.\nΓιοχίμπ: Είναι γνωστό δέντρο για τις αφροδισιακές και διεγερτικές του ιδιότητες, εξαιτίας της γιοχιμπίνης, ενός αλκαλοειδούς, που υπάρχει στο φλοιό του. Ισχυρότατο τονωτικό και αφροδισιακό και φαίνεται να καταπολεμά την ανδρική ανικανότητα. Η Γιοχημπίνη διευρύνει τα αιμοφόρα αγγεία των γεννητικών οργάνων, αυξάνοντας την ροή του αίματος και διεγείρει τα νεύρα.\nΓλυκάνισο: Τα σπόρια του φυτού χρησιμοποιούνται στην αρτοποιία, έχουν δε εξαιρετικές χωνευτικές ιδιότητες. Ακόμα έχουν χρήσεις στην παρασκευή αλκοολούχων ποτών, απαραίτητα στην παρασκευή του ούζου και ορισμένες φορές και του τσίπουρου.\nΓλυκόριζα: Δρα ως αποχρεμπτικό, μαλακτικό, αντιφλεγμονώδες, επενεργεί στα επινεφρίδια, είναι αντισπασμωδικό και ήπιο υπακτικό. Το βότανο είναι ωφέλιμο σε προβλήματα γαστρίτιδας, σπλήνας και πεπτικού έλκους, κολικούς και πρωτοπαθή αδρενοκορτικοειδική ανεπάρκεια.\nΔάφνη ή Βάγια: Τα φύλλα του δέντρου ως φρέσκα ή αποξηραμένα χρησιμοποιούνται σε μικρή ποσότητα, 1 - 2 φύλλα, γιατί έχει πολύ δυνατή γεύση και κάπως πικρή. Καλό είναι να μπαίνει προς το τέλος τού μαγειρέματος για να αφήσει μεν το άρωμά της αλλά όχι την πικρίλα. Τα χρησιμοποιούμε στον αρωματισμό κοκκινιστών, σε σούπες κ.λ.π.\nΔεσποινόχορτο: Το βότανο αυτό είναι γνωστό για την ευεργετική του δράση στο καρδιαγγειακό σύστημα. Το δεσποινόχορτο είναι ηρεμιστικό και καρδιοτονωτικό βότανο που μπορεί να χρησιμοποιηθεί για την αντιμετώπιση της υπέρτασης, κυρίως όταν αυτή επιτείνεται από το στρες.\nΠως το φτιάχνουμε: Ρίχνουμε 1 - 2 κουταλάκια ξηρού βοτάνου σε 1 φλιτζάνι βραστό νερό, τα αφήνουμε για 10- 15’ και σουρώνουμε.\nΠίνουμε 1 - 2 ροφήματα την ημέρα.\nΔυόσμος: Τα αποξηραμένα ή χλωρά φύλλα του φυτού έχουν χρήσεις στη μαγειρική.\n΄Ερωντας ή Δίκταμο: Έχει αντισηπτική δράση, τονωτική και αντισπασμωδική. Χρησιμοποιείται για την επούλωση των τραυμάτων, ως καταπραϋντικό του πεπτικού συστήματος, καθώς και κατά της γρίπης και του κρυολογήματος.\nΕυκάλυπτος: Φαρμακευτικές ιδιότητες έχουν τα φύλλα, που αναπτύσσονται πάνω σε παλιά κλαδιά και είναι δρεπανοειδή, εναλλασσόμενα, έμμισχα και έχουν ευχάριστη γεύση.\nΕίναι ισχυρό αντισηπτικό και μπορεί να βοηθήσει αποτελεσματικά σε βακτηριδιακές και ιογενείς προσβολές. Η επίδραση του ευκαλύπτου στο δέρμα είναι δροσιστική και αντιπυρετική. Είναι αντιφλεγμονώδες και καλός για εγκαύματα και επώδυνες αρθρώσεις. Είναι αποτελεσματικός στη θεραπεία των καλόγερων, των σπυριών, των ψειρών της κεφαλής και του απλού έρπητα.\nΖαμπούκο: Ο φλοιός δρα ως καθαρτικό, εμετικό και διουρητικό. Τα φύλλα δρουν ως εξωτερικό μαλακτικό και επουλωτικό, εσωτερικά καθαρτικό, αποχρεμπτικό, και εφιδρωτικό. Τα άνθη δρουν ως εφιδρωτικό και αντικαταρροικό, είναι πολύ καλά για θεραπεία κρυολογημάτων και γρίπης, πονόλαιμου, πονόδοντου, ξερόβηχα, αμυγδαλών και φαρυγγίτιδας.\nΖιβίγγερι ή Πιπερόριζα: Χαρίζει πικάντικο άρωμα στο ψάρι, το ψωμί και τα γλυκά. Σ΄ένα ποτήρι δροσερό νερό μερικά ψήγματα πιπερόριζας ξεδιψάνε και ανακουφίζουν την ξηρότητα του στόματος.\nΘρούμπι: Στη μαγειρική τη χρησιμοποιούμε, όπως τη ρίγανη, για το πικάντικο, υπέροχο άρωμα και την ιδιαίτερη γεύση.\nΑρωματίζουμε με αυτό ξύδι, ελιές και αποξηραμένα σύκα, ενώ συνδυάζεται με ψητά κρέατα, ιδιαίτερα το κυνήγι, όσπρια, μαρινάδες, σάλτσες, ομελέτες, άσπρα τυριά, σαλάτες, χλωρά κουκιά και ωμά λαχανικά.\nΒάζουμε 1 κουτ. του γλυκού θυμάρι, σε 1 φλιτζάνι βραστό νερό, το σκεπάζουμε για 10 λεπτά και μετά το σουρώνουμε. Το χρησιμοποιούμε εξωτερικά για τον καθαρισμό και την επούλωση των πληγών για γαργαρισμούς αλλά και το πίνουμε 1 με 2 φορές την ημέρα.\nΙβίσκος: Συμβάλλει στην καλή λειτουργία του πεπτικού συστήματος και στον καλύτερο μεταβολισμό των υδατανθράκων, των πρωτεϊνών και των λιπιδίων. O ιβίσκος ενδείκνυται για τους υπέρβαρους με πρόβλημα δυσκοιλιότητας και αυξημένων λιπιδίων.\nΚάλαμος: Το βότανο δρα ως άφυσο, μαλακτικό και αντισπασμωδικό. Διεγείρει τη λειτουργία του ήπατος και της χολής. Είναι εξαιρετικό τονωτικό για τον γαστρεντερικό σωλήνα.\nΚαλεντούλα: Είναι φυτό με κίτρινα άνθη ή ζωηρά πορτοκαλιά, απλά ή διπλά, με φύλλα μεγάλα, στενά στη βάση, φαρδύτερα και στρογγυλεμένα στην κορυφή.\nΚάππαρη: Θάμνος της Μεσογείου με μικρά αγκάθια και βλαστούς. Η κάπαρη θεωρείται ορεκτικό και διουρητικό βότανο. Χρησιμοποιούνται ο φλοιός της ρίζας της και τα μπουμπούκια της ως αφέψημα, ακόμα και σε παθήσεις του δέρματος.\nΓια μαγειρική χρήση, οι καρποί της μαζεύονται μετά την ανθοφορία, τα μπουμπούκια όμως πριν ανοίξουν και ξεπικρίζονται για μια εβδομάδα σε νερό, που θα πρέπει να αλλάζει συχνά. Μετά, διατηρούνται σε άλμη ή σε άλμη και ξίδι. Χρησιμοποιείται σαν καρύκευμα σε σαλάτες και σάλτσες. Λίγη κάππαρη στο αβγολέμονο, από τέλειο το κάνει υπέροχο.\nΚάρδαμο: Χρησιμοποιείται στη μαγειρική συχνά φρέσκο, αλλά και αποξηραμένο. Μπορεί να καταναλωθεί ως αφέψημα και προστίθεται αρκετά συχνά σε τσάι.\nΕίναι πλούσιό σε βιταμίνη C, αποτοξινωτικό, ανθελμινθικό και διουρητικό βότανο, καταπραΰνει τους ρευματικούς πόνους, ενώ βοηθά στην αντιμετώπιση της καταρροής. Είναι γενικά τονωτικό ... εξ ου και η έκφραση ... καρδάμωσε, καρδαμωμένος ...\nΚόλιανδρο: Ο φρέσκος κόλιανδρος, μοιάζει πολύ με τον μαϊντανό και έχει έντονη γεύση.\nΚουρκουμάς ή κιτρινόριζα: Είναι γνωστό για τις αντιφλεγμονώδεις ιδιότητές του και την αντικαρκινική του δράση. Εκτιμάται ότι μπορεί να συμβάλλει στη θεραπεία του καρκίνου, του διαβήτη, των καρδιαγγειακών νόσων, της αρθρίτιδας και του Αλτσχάιμερ, σύμφωνα με πρόσφατη επιστημονική ανασκόπηση ινδών ερευνητών.\nΈχει αποδειχθεί ότι, όταν συνδυάζεται με το κουνουπίδι, προλαμβάνει τον καρκίνο του προστάτη και σταματά την αναπτυξή του. Ιδανικό κατά της καταρροής και του φλέγματος.\nΚρίταμο - αρχαϊστί "κρίθαμον": Γνωστό από την αρχαιότητα για τις επουλωτικές του ικανότητες, διουρητικό και αποξινωτικό, συμβάλει στην αντιμετώπιση των καφέ κηλίδων, προσφέρει λάμψη και βελτιώνει τον τόνο του δέρματος. Στη μαγειρική χρησιμοποιείται ως συνοδευτικό του κρέατος και ως αρωματικό ιδιαίτερα στα τουρσιά.\nΚρόκος, ο της Κοζάνης - Ζαφορά: Πολύτιμο μπαχαρικό σε σκόνη, μοναδικό στη προέλευσή του, κατατάσσεται στην καλύτερη ποιότητα σαφράν στον κόσμο.\nΕίναι άριστο φάρμακο για τις ασθένειες του στομάχου, αντισπασμωδικό, βοηθητικό της πέψης και φάρμακο που αυξάνει την όρεξη.\nΠως το φτιάχνουμε: Ρίχνουμε ⅛ του γραμμάριου, (3 - 4 στήμονες κρόκου) σε 1 φλιτζάνι βρασμένο νερό και τους αφήνετε για 8 λεπτά. Το σουρώνετε και πίνετε το ρόφημα. Κύμινο: Οι αποξηραμένοι καρποί του φυτού, έχουν άρωμα δυνατό και βαρύ, με γεύση έντονη, που θυμίζει το κάρι. Χρησιμοποιείται στον αρωματισμό φαγητών, για τα σουτζουκάκια και τους κεφτέδες, αλλά και πιάτων ανατολίτικης κουζίνας.\nΛάβδανο: Θάμνος γνωστός επίσης με τις ονομασίες λάδανο, αλάδανο,θάμνος πολυετής που φτάνει το ένα μέτρο, αρωματικός και πυκνός. Τα άνθη του φυτού είναι μεγάλα και τα φύλλα του έχουν σχήμα ωοειδές, λογχοειδές, είναι αντίθετα, πράσινα και οι άκρες τους είναι κυματιστές.Το βότανο δρα ως στυπτικό, αποχρεμπτικό, αντικαταρροϊκό, κατά της αϋπνίας, του πονόδοντου και του τέτανου.\nΛεβάντα: Είναι φυτό αντιαγχωτικό, αντισηπτικό και ελαφρά υπνωτικό. Χαλαρώνει και γαληνεύει τον οργανισμό. Χρησιμοποιείται κατά της ημικρανίας, της νευρικότητας, του άσθματος, της κατάθλιψης, της προεμμηνορυσιακής έντασης και κάθε μορφής στρες.\nΛεμόνι: Βοηθά στη διάλυση του συσσωρευμένου λίπους.\nΠως το φτιάχνουμε: Σε ένα ποτήρι χλιαρό νερό στύβουμε 10 σταγόνες από ένα φρεσκοκομμένο λεμόνι. Πίνουμε κάθε πρωί. Σε περίπτωση τροφικού αναφυλακτικού επεισοδίου, σ΄ένα ποτήρι νερούστίβουμε ένα λεμόνι. Προσθέτουμε νερό ως τη μέση του ποτηριού, 1/2 κουτ. γλυκού ζάχαρη, μισή ασπιρίνη και ανακατεύουμε καλά. Μετά προσθέτουμε 1/2 κουτ. γλυκού μαγειρική σόδα, ανακατεύουμε γρήγορα και πίνουμε.\nΛιναρόσπορος: Προστατεύει τον οργανισμό από τη δυσκοιλιότητα και δρα προληπτικά για τις κακοήθειες του εντέρου. Επίσης δρα κατά της κακής χοληστερίνης και των τριγλυκεριδίων. Παράλληλα, η κατανάλωσή του ανακουφίζει από το άσθμα, τους πόνους της περιόδου, τα συμπτώματα της εμμηνόπαυσης\nΛουΐζα: Τα φύλλα της αναδίνουν μια ευχάριστη οσμή λεμονιού. Χρησιμοποιείται για ν’ αρωματίζει ψάρια, πουλερικά, κρέατα και σάλτσες. Ταιριάζει τέλεια με φρουτοσαλάτες, χυμούς φρούτων, γλυκά και επιδόρπια.\nΒάζουμε 1 με 2 κουταλιές του γλυκού, σε 1 φλιτζάνι βραστό νερό για 5 - 10 λεπτά και πίνουμε 1 - 2 φορές την ημέρα. Να αποφεύγεται η υπερβολική του χρήση.\nΜάραθο: 22 ιαματικές ιδιότητες ξεχωρίζουν το μάραθο από την αρχαιότητα. Οι χλωροί βλαστοί του φυτού χρησιμοποιούνται στον αρωματισμό διαφόρων φαγητών. Μοιάζει με το γλυκάνισο, μαγειρεύεται και συνοδεύει κρέατα και πουλερικά.\nΑπό το μάραθο επίσης παρασκευάζονται φάρμακα όπως σιρόπια, ενώ χρησιμοποιείται και ως μέσο για να διευκολύνεται η έκκριση γάλατος. Από τους σπόρους του μάραθου, που έχουν καυστική γεύση, όπως αυτή του άνηθου, φτιάχνεται αιθέριο έλαιο (μαραθέλαιο). Η ποικιλία αζορικό είναι εδώδιμη και οι σαρκώδεις κολεοί των φύλλων του χρησιμοποιούνται ως λαχανικό. Γνωστό ως φοινόκιο, τρώγεται βραστό, συνοδεύει ψητά και φρέσκο ψιλοκομμένο αρωματίζει τις σαλάτες.\nΜελισσόχορτο: Χρησιμοποιείται στην ζαχαροπλαστική, στην ποτοποιία και στη μαγειρική. Αρωματίζει κρέατα φούρνου, πουλερικά, ψάρια, σούπες και φρουτοσαλάτες.\nΜέντα: Είναι διουρητική.\nΜολόχα: Τα ξεραμένα φύλλα και άνθη φτιάχνουν καταπραϋντικό αφέψημα, το οποίο κάνει καλό στο στομάχι. Πολύ βολικό είναι επίσης το γεγονός ότι η μολόχα φυτρώνει κοντά σε τσουκνίδες: Τα συστατικά της καταπραΰνουν το τσίμπημα. Αν σας τσίμπησε τσουκνίδα, δεν έχετε παρά να κόψετε την πλησιέστερη μολόχα, και να τρίψετε τα φύλλα και το άνθος πάνω στο δέρμα, στην περιοχή του τσιμπήματος. Συνήθως ανακουφίζει αμέσως.\nΩς αφέψημα με μέλι, καθαρίζει τον οργανισμό από τις τοξίνες.\nΜπετούλα: Δρα ως διουρητικό, αντισηπτικό και τονωτικό. Τα φύλλα της είναι αποτελεσματικά για την κυστίτιδα και άλλες λοιμώξεις του ουροποιητικού συστήματος. Επίσης αποβάλλουν την περίσσεια του ύδατος από το σώμα.\nΗ λιποδιαλυτική και αποτοξινωτική δράση της βοηθάει στην αντιμετώπιση του περιττού λίπους και της κυτταρίτιδος.\nΜύρτιλλα: Έχουν γεύση στυφή, αλλά είναι πλούσια σε αντοξειδωτικά και βιταμίνες.\nΤρώγονται ωμά και γίνονται εξαιρετικές μαρμελάδες,σάλτσες παγωτού ή προστίθενται σε διάφορα γλυκά π.χ. κέικ. Με τα φύλλα της αρωματίζονται κρέατα, λουκάνικα, κυνήγι, ψάρια, τυριά, κρασιά, ξερά σύκα.Μπορούμε να ψήσουμε ψάρι ή κρέας πάνω σε στρώμα απ΄τα φύλλα της μυρτιάς.\nΝερομολόχα ή Αλθαία: Στο φυτό περιέχεται μια βλεννώδη ουσία με μαλακτικές, καταπραϋντικές και αντιβηχικές ιδιότητες.\nΤο έγχυμα των ανθών είναι καλό για στηθάγχη, νεφρίτιδα, διάρροια, ενώ το αφέψημα ρίζας είναι για γαστρίτιδα, έλκος στομάχου & δωδεκαδακτύλου. Παπαρουνόσπορος ή Μηκονόσπορος: Οι σπόροι του φυτού έχουν τις εξής ιδιότητες. Ήπιο υπνωτικό, μαλακτικό, αντιβηχικό, σπασμολυτικό, με δράση ενάντια στην υπερδιέγερση.\nΠανσές ή τρίχρωμη Βιόλα: Σαν ρόφημα, χρησιμοποιείται για την ρευματοειδή αρθρίτιδα και για διαταραχές του αναπνευστικού.\nΡίχνουμε 1 χούφτα από τα πέταλα του φυτού σε ένα κατσαρολάκι με\n1 φλιτζάνι βραστό νερό και ανακατευουμε. Παράλληλα, λιώνουμε αργά σε πολύ χαμηλή θερμοκρασία 50 ml κερί μέλισσας μαζί με 50 ml ελαιόλαδο. Ενώνουμε τα μείγματα ανακατεύοντας, μέχρι να δημιουργηθεί μια παχύρρευστη πάστα. Χρησιμοποιούμε την κρέμα δύο φορές τη ημέρα. Διατηρείται στο ψυγείο για ένα χρόνο.\nΠολύκομπο ή Κυπαρισσάκι: Χρησιμοποιείται ως καρύκευμα όπως η ρίγανη ή το θρούμπι.\nΣυνδυάζεται με ψητά κρέατα, όσπρια, μαρινάδες, σάλτσες, ομελέτες, άσπρα τυριά και σαλάτες.\nΤο υπέργειο τμήμα έχει διουρητικές, λιθοδιαλυτικές και αντιυπερχλωρυδριακές ιδιότητες. Θεωρείται ιδιαίτερα αποτελεσματικό βότανο για τις πέτρες στα νεφρά και την ουροδόχο κύστη.\nΠριονίτης ή Μπετόνικα: Χρησιμοποιείται ως τονωτικό του νευρικού συστήματος, για την καταπολέμηση νευραλγιών, χρόνιων πονοκεφάλων και ημικρανιών, την νευρική ένταση, ή ως διεγερτικό και καθαρτικό του πεπτικού και για τους πόνους της περιόδου.\nΡίγανη: Σημαντικό μπαχαρικό προέρχεται από αποξηραμένα φύλλα και άνθη του ομώνυμου φυτού. Συνδυάζεται με βασιλικό, θυμάρι και μαντζουράνα. Χρησιμοποιείται κυρίως στη μαγειρική αλλά και ως αφέψημα, το οποίο αναφέρεται ως εξαιρετικό κατά του βήχα, βοηθάει στις χρόνιες βρογχίτιδες και διευκολύνει την πέψη .\nΣινάπι: Οι σπόροι του φυτού χρησιμοποιούνται στην παρασκευή της μουστάρδας. Το κατάπλασμα της μουστάρδας θεωρείται ευεργετικό για τα κρυώματα, τους πόνους στις αρθρώσεις και τη μέση.\nΣκόρδο: Ο βολβός του σκόρδου αποτελείται από σκελίδες και περιέχει αιθέριο έλαιο με έντονη οσμή και καυτερή γεύση. Χρησιμοποιείται ευρέως σε μαγειρική και γαστρονομία. Αντισηπτικό, καταπολεμά τις μολύνσεις και τα παράσιτα των εντέρων. Ορεκτικό, βοηθά στη χώνεψη και στη δυσκοιλιότητα. Ευεργετικό στη μείωση της αρτηριακής πίεσης και της χοληστερίνης. Σε εξωτερική χρήση, καταπραΰνει τις φλεγμονές των αρθρώσεων και τους ρευματισμούς.\nΣουσάμι ή σησάμι: Τα σπόρια του φυτού έχουν μεγάλη οικονομική σημασία. Έχουν πολλές χρήσεις στη μαγειρική, αρτοποιία, ζαχαροπλαστική και στην παρασκευή ελαίου, χαλβά, ταχινιού κ.λ.π. Καλύτερο καλλυντικό από το σησαμόλαδο δεν υπάρχει. Απλώνεται στο πρόσωπο ή οπουδήποτε στο δέρμα και προσφέρει απαλότητα και καθαρότητα γι΄αυτό και χρησιμοποιείται στην παρασκευή πολλών καλλυντικών. Το Σησαμόλαδο της Σμύρνης ήταν αρίστης ποιότητας. Γνωστό ως το το καλύτερο έφευγε για την Ευρώπη για την παρασκευή ακριβών καλλυντικών.\nΣπαθόχορτο ή Βάρσαμο: Για θεραπευτικούς σκοπούς, χρησιμοποιούνται τα υπέργεια μέρη του φυτού. Η δράση του είναι αντιφλεγμονώδης, επουλωτική, στυπτική και ηρεμιστική. Το βάλσαμο όταν ληφθεί εσωτερικά έχει ηρεμιστική και αναλγητική δράση.\nΤσάι του βουνού: Πρόκειται για αρωματικό, φαρμακευτικό φυτό που ανήκει στην οικογένεια των Χειλανθών (Lamiaceae).\nΤο παρασκευαζόμενο αφέψημα με το όνομα «Τσάι του Βουνού» παρουσιάζει πολλές ευεργετικές ιδιότητες, οι οποίες οφείλονται στα συστατικά του αιθέριου ελαίου του, τα φλαβονοειδή. Έχει ευεργετική επίδραση σε κρυολογήματα και φλεγμονές του ανώτερου αναπνευστικού συστήματος, ιδιότητες που ενισχύονται αισθητά με την προσθήκη μελιού.\nΣε περιπτώσεις ερεθισμένου λαιμού, δοκιμάστε αφέψημα με τσάι του βουνού, μέλι και λεμόνι. Ενώ σε περιπτώσεις , που έχετε βήχα από κρυολόγημα, αντικαταστήστε το λεμόνι με κανέλα.\nΤσουκνίδα ή Πανάκεια: Γνωστό σε όλους μας, κυρίως λόγω της φαγούρας που μας προκαλεί το δηλητήριό της, φυτό των αγρών και των εγκαταλειμμένων κήπων. Πολύτιμη πηγή μετάλλων, σίδηρος, νάτριο, μαγγάνιο, ασβέστιο, κάλιο κ.α., καθώς και βιταμίνες Α, Β και C, που βοηθά στην απορρόφηση σιδήρου.\nΦασκόμηλο: Έχει έντονη αρωματική οσμή και καλλιεργείται για τις φαρμακευτικές ιδιότητες του, ως αφέψημα αλλά και ως καρύκευμα.\nΣτη Mαγειρική, χρησιμοποιείστε το σε πουλερικά, ζυμαρικά, όσπρια και κρεατικά καθώς και για τον αρωματισμό διαφόρων ζωμών και φαγητών.\nΕξαίρετο τονωτικό και καρδιοτονωτικό. Διεγείρει τα νεύρα, τα επινεφρίδια και το κυκλοφορικό σύστημα.\nΦλαμούρι ή Τίλιο: Το αφέψημα της, άοσμο και λίγο πικρό, χρησιμοποιείται σε ρευματισμούς κι αρθριτικά (διαλύει το ουρικό οξύ), αλλά και σε υδροπικία, κυστίτιδα, δυσκοιλιότητα, δυσπεψία, διαλείποντες πυρετούς, στην απόφραξη της σπλήνας και του ήπατος. Τα φύλλα είναι ελαφρά διουρητικά και αντιπυρετικά.\nΦύλλα ελιάς: Τα φύλλα της ελιάς, έχουν αποδεδειγμένα θεραπευτικές ιδιότητες. Συμβάλλουν στη ρύθμιση της πίεσης, στην καλύτερη λειτουργία της καρδιάς, καθώς και στη μείωση των υψηλών επιπέδων του σακχάρου. Τα φύλλα της ελιάς περιέχουν πολλές δραστικές ουσίες που δρουν αντιυπερτασικά και ανακουφίζουν από τα συμπτώματα της υψηλής πίεσης, όπως είναι οι πονοκέφαλοι και οι ίλιγγοι.\nΧαμομήλι: Είναι ένα ελαφρύ ρόφημα, που συμβάλλει στην αποτοξίνωση του οργανισμού, είναι καταπραϋντικό για το στομάχι και θαυμάσιο μαλακτικό, βοηθά στην αϋπνία, στον παροξυσμό άσθματος, στις νευραλγίες και στις ημικρανίες.\nΝεωτερισμοί ... και γιατί όχι ...\nΑλόη: Είναι το φυτό θαύμα καθώς οι θεραπευτικές της ιδιότητες είναι εξαιρετικά πολλές. Βοηθά στην αποφυγή αλλά και την επούλωση τραυματισμών του επιθηλίου (κυτταρικός ιστός) του εντέρου, δρα ως αντισηπτικό σε τραυματισμούς του δέρματος και δερματικές παθήσεις, μυκητιάσεις, εγκαύματα.\nΓκίνγκο Μπιλόμπα - Ginkgo biloba: Φημίζεται για τις αντιπηκτικές του ιδιότητες, τη δράση του υπέρ της βελτίωσης της περιφερικής κυκλοφορίας και της εγκεφαλικής αγγειακής επάρκειας, αλλά και της καλής κυκλοφορίας της γλυκόζης στο αίμα. Άλλες ευεργετικές επιδράσεις είναι κατά της εξασθένησης της μνήμης, κατά της κατάθλιψης, κατά των παρενεργειών της χημειοθεραπείας και κατά της μειωμένης λίμπιντο.\nΕστραγκόν: Χρησιμοποιείται σε σαλάτες, σάλτσες λευκών και κόκκινων κρεάτων και ψαριών, αυγά, παγωτά, φρουτοσαλάτες, κ.α. Τα φύλλα του προσθέτονται σε σούπες, για άρωμα. Οι βλαστοί του μαγειρεύονται σαν λαχανικό. Είναι από τα καλύτερα αρωματικά ξυδιού και μουστάρδας.\nΣπιρουλίνα: Για τη βουλιμία. H σπιρουλίνα είναι ένα βότανο των ποταμών και της θάλασσας. H σπιρουλίνα ενδείκνυται για όσους συνηθίζουν να καταφεύγουν στο φαγητό, όταν δεν έχουν καλή διάθεση.\nΤόπος: Luxembourg Avenue du X Septembre 125 Luxembourg


Ράβε ξήλωνε στη νέα μεσημεριανή εκπομπή του OPEN. Tα όχι, το λάθος, οι παρουσιαστές και όσα θα δούμε… | Tina's mess\nOλημερίς το χτίζανε το βράδυ γκρεμιζόταν. Ο λόγος για την μεσημεριανή εκπομπή του Σαββατοκύριακου που στήνεται ή επί τω ορθότερον προσπαθούν να στήσου στο OPEN αυτό το διάστημα. Και πώς να μην υπάρχουν θέματα από τη στιγμή που μια εκπομπή θα βγει στον αέρα με τον πλέον αρνητικό τίτλο “Ολα λάθος”. Και όπως προβλέπει και ο τίτλος… όλα λάθος ξεκίνησαν γιατί η ημερομηνία της πρεμιέρας που είχε καθοριστεί για αυτή την εβδομάδα δεν ισχύει, ενώ τα “όχι” από την πλευρά των παρουσιαστριών που έχουν δεχθεί πρόταση τείνουν να εξελιχθούν σε επιδημία.\nΟ μόνος σίγουρος είναι ο Πέτρος Κωστόπουλος, ο οποίος έχει από καιρό “κλειδώσει” για τη θέση του παρουσιαστή αλλά αναζητά τη γυναίκα ή τις γυναίκες που θα τον πλαισιώνουν στον αέρα. Μετά το “όχι” της Σάσας Σταμάτη ακόμα μια γυναίκα ακολούθησε το δρόμο της. Αυτή δεν είναι άλλη από την Κατερίνα Ζαρίφη. Μάλιστα, η Κατερίνα είχε την ψήφο εμπιστοσύνης του ίδιου του Πέτρου, αλλά εκείνη είναι πολύ φορτωμένη επαγγελματικά αυτό το διάστημα. Εχει το θέατρο “Μακρυκωσταίοι και Κοντογιώργηδες” στο Βέμπο, μπαίνει σε πρόβες για ένα δεύτερο θέατρο ενώ παράλληλα θα παίξει και σε ταινία. Μάλιστα, παρά το στενό pressing του καναλιού να ανανεώσει το συμβόλαιό της και για του χρόνου, εκείνη δεν επιθυμεί να επαναλάβει τα λάθη του παρελθόντος και περιμένει να δει το πρότζεκτ που θέλουν να της αναθέσουν για την επόμενη σεζόν προτού δεσμευτεί.\nΗ Ευαγγελία Αραβανή προορίζεται τελικά για άλλο κόνσεπτ, ενώ η Μαντώ Γαστεράτου που επίσης έχει συμβόλαιο μέχρι τον Ιούνιο αποκλείστηκε από τη λίστα καθώς φαίνεται ότι δεν πέρασε το τεστ και δεν άρεσε. Πλέον παίζει πολύ το όνομα της Αννας Μαρία Βέλλη για την παρουσίαση, ενώ δεν αναζητούν ακόμα μια γυναίκα. Η εκπομπή δεν είναι τα τυπικά μεσημεριανά που έχουν συνηθίσει. Αλλά λέγεται ότι θα είναι κάτι μεταξύ “Ράδιο Αρβύλα” και “Όλα”, ενώ θα οι παρουσιαστές θα κάθονται σε σκαμπό.\nΗ πρεμιέρα, πάντως, έχει μετατεθεί για το επόμενο Σάββατο 16 Μαρτίου και έχει ο Θεός!\nΗ Μαντώ Γαστεράτου έγινε για πρώτη φορά μαμά. Δείτε τις πρώτες φωτογραφίες από το μαιευτήριο\nΤο όμορφο μοντέλο και παρουσιάστρια Μαντώ Γαστεράτου, έφερε στον...\nΕυάννα Ζουμπούρογλου - January 7, 2020


Φρύδια: Το κόλπο για να δοκιμάσεις την ημιμόνιμη βαφή\nΜήπως είσαι πολύ περίεργη να δοκιμάσεις την ημιμόνιμη βαφή στα φρύδια σου, αλλά διστάζεις να δεσμευτείς με το αποτέλεσμα της υπηρεσίας; Τα υπερφανταστικά κορίτσια της Benefit και η Λόλα Ντόκα, National Brow Artist, έχουν μία λύση για όλες τις φρυδο-απορίες μας. Όπου «λύση», στη συγκεκριμένη περίπτωση, σημείωσε το αγαπημένο DIY κόλπο του Global Brow Expert της Benefit, Jared Bailey, για βαφή φρυδιών στο σπίτι, που όπως λέει ο ίδιος, θα σου δώσει μία ιδέα για το πώς θα είναι τα φρύδια σου μετά την ημιμόνιμη βαφή!\nΜ’ αυτό το κόλπο θα δώσεις στα φρύδια σου το διακριτικά τονισμένο χρώμα που ψάχνεις. Θα χρειαστείς μόνο τρία προϊόντα: ένα διάφανο τζελ φρυδιών, μία πομάδα φρυδιών και ένα βουρτσάκι φρυδιών μίας χρήσης και φυσικά να ακολουθήσεις step by step τις οδηγίες της αγαπημένης Λόλας!\nΠιο συγκεκριμένα, τα προϊόντα είναι: 24-HR Brow Setter της Benefit, POWmade Brow Pomade της Benefit και ένα βουρτσάκι φρυδιών μίας χρήσης. Είσαι έτοιμη για τα βήματα;\nΤα βήματα που πρέπει να ακολουθήσεις στα φρύδια σου\n1. Ξεκίνα τοποθετώντας λίγη ποσότητα από το 24-HR Brow Setter διάφανο τζελ φρυδιών στο πάνω μέρος του χεριού σου. Μπορείς να χρησιμοποιήσεις το διπλής όψης πινέλο του προϊόντος, για να βγάλεις την ποσότητα που θέλεις.\n2. Στη συνέχεια, με το βουρτσάκι φρυδιών σκουπίζεις τυχόν κατάλοιπα προϊόντος από το ειδικό χείλος καθαρισμού του POWmade και αν χρειαστεί παίρνεις ακόμα λίγο από το προϊόν. Έτσι διασφαλίζεις ότι δεν πάει καθόλου πομάδα χαμένη και έχεις πάρει αρκετή ποσότητα στο βουρτσάκι.\nΗ POWmade Brow Pomade πομάδα φρυδιών αποδίδει το δυναμικό της χρώμα και ταιριάζει τέλεια με το Dual-Ended Angled Eyebrow Brush Πινέλο φρυδιών διπλής όψης (πωλείται ξεχωριστά) για ελεγχόμενη εφαρμογή ακριβείας. Η κρεμώδης αίσθηση, η αδιάβροχη φόρμουλα που δεν στεγνώνει σου επιτρέπει να γεμίσεις, να σμιλέψεις και να καθορίσεις τα φρύδια σου και να δώσεις τη σωστή διάσταση και φυσικό αποτέλεσμα. Το ειδικά σχεδιασμένο δοχείο με χείλος καθαρισμού, εξασφαλίζει την τέλεια ποσότητα πομάδας πάνω στο πινέλο σου για να δημιουργήσεις καθαρές γραμμές και το σχήμα των φρυδιών σου με ακρίβεια.\n3. Χρησιμοποιώντας το βουρτσάκι στο οποίο έχεις το POWmade, αναμειγνύεις την πομάδα με το 24-HR Brow Setter που έχεις ήδη στο πάνω μέρος του χεριού.\n4. Και τώρα εφάρμοσε με το βουρτσάκι το μείγμα POWmade + 24-HR Brow Setter στα φρύδια σου! Απλά χτένισε με το βουρτσάκι τα φρύδια σου για να πετύχεις το απαλό χρώμα και την φυσική βαφή τους.\nVoila! Τα φρύδια σου έχουν ένα υπέροχο πέρασμα χρώματος και βαφής με έντονη χρωστική, το χείλος καθαρισμού του POWmade σου είναι καθαρό ΚΑΙ το λούκ σου θα διαρκέσει όλη μέρα χάρη στις μακράς διάρκειας φόρμουλα των 36 ωρών του POWmade και 24 ωρών του 24-HR Brow Setter. Είσαι έτοιμη!


Invisalign Ορθοδοντική χωρίς Σιδεράκια στο Οδοντιατρικό Κρήτης\nTι είναι το Invisalign\n20 χρόνια κλινικών ερευνών - Πάνω από 5.000.000 χαμόγελα Invisalign παγκοσμίως\nΠάνω από 12.000 ικανοποιημένοι ασθενείς\nAΠΟΚΤΗΣΤΕ ΠΙΟ ΙΣΙΟ ΧΑΜΟΓΕΛΟ ΜΕ ΤΗ ΜΕΘΟΔΟ INVISALIGN\nΕύρος Ηλικίας Επιλέξτε6-1718-3435-4445-6465+\nΑΛΛΑΞΤΕ ΤΟ ΧΑΜΟΓΕΛΟ ΣΑΣ, ΟΧΙ ΤΗΝ ΚΑΘΗΜΕΡΙΝΟΤΗΤΑ ΣΑΣ\nΕίναι το σύστημα Invisalign για μένα; Η απάντηση είναι ΝΑΙ!\nΜε το σύστημα Invisalign θα διορθώσετε στραβά δόντια και κακή σύγκλιση, χωρίς να επηρεάσετε την καθημερινότητα σας!\nΟι ασθενείς μας συνεχίζουν κανονικά τις δραστηριότητες τους, παίζουν πνευστά όργανα, πραγματοποιούν καταδύσεις, συνεχίζουν προπονήσεις στα αθλήματα χωρίς κίνδυνο τραυματισμού και… κανονίζουν τον γάμο τους!\nΣυνεχίστε να βουρτσίζετε όπως συνήθως, χρησιμοποιώντας ακόμα και οδοντικό νήμα ή ηλεκτρική οδοντόβουρτσα.\n10+1 λόγοι «Γιατί να προτιμήσω το σύστημα invisalign»\n1. Λιγότερος Πόνος.\nΟι νάρθηκες αλλάζουν κάθε 7-14 μέρες.\nΟι δυνάμεις ασκούνται πιο σταδιακά.\n2. Λιγότερες επιπλοκές από τις ισχυρές δυνάμεις.Δεν αντιμετωπίζουμε νεκρώσεις δοντιών.\n3. Σχεδόν αόρατη θεραπεία.\n4. Μπορούν να αφαιρεθούν οποιαδήποτε στιγμή.\n5. Μπορείτε να φάτε ό,τι θέλετε. Δεν εγκλωβίζονται οι τροφές.\n6. Ακολουθείτε τη συνήθη στοματική υγιεινή σας. Μπορείτε να βουρτσίζετε και να χρησιμοποιείτε νήμα όπως συνήθως.\n7. Συνεχίζετε να απολαμβάνετε τα αγαπημένα σας σπορ και συνήθειες.\n8. Δεν υπάρχουν μικροτραυματισμοί από σύρματα.\n9. Λιγότερες επισκέψεις. Δεν χρειάζεται η επίσκεψη στον ορθοδοντικό να είναι μόνιμα στην ατζέντα σας.\n10. Περισσότερη ακρίβεια στο αποτέλεσμα. Λόγω της ψηφιακής τεχνολογίας της μεθόδου, το αποτέλεσμα είναι πλήρως προβλέψιμο.\n10+1. Εγγύηση αποτελέσματος. 5ετής εγγύηση από την ίδια την εταιρεία\nΠώς λειτουργεί το Invisalign;\nΌλη σας η θεραπεία έχει σχεδιαστεί με υπερσύγχρονα ψηφιακά εργαλεία, για αυτό και η θεραπεία σας είναι πλήρως προβλέψιμη! Οι επισκέψεις στον γιατρό σας είναι πολύ σύντομες και γίνονται κάθε 6 εώς 12 εβδομάδες. Δεν χρειάζεται το ραντεβού στον οδοντίατρό σας να βρίσκεται μόνιμα στην ατζέντα σας. Έχετε μία σειρά από νάρθηκες και τους αλλάζετε κάθε 1-2 εβδομάδες, όπου κι αν βρίσκεστε.\nΗ τελευταία τεχνολογία που χρησιμοποιεί η Invisalign για να φτιάξει τους νάρθηκές της, το υλικό SmartTrack και τα ηλεκτρονικά συστήματα κατασκευής, κάνει την θεραπεία σας ανώδυνη! Οι νάρθηκες είναι άνετοι, κομμένοι έτσι ώστε να μην ενοχλούν σε ούλα, μάγουλα και γλώσσα και τοποθετούνται και αφαιρούνται πολύ εύκολα.\nΟι νάρθηκες τοποθετούνται και αφαιρούνται πολύ εύκολα, όποτε εσείς το επιθυμείτε. Αυτό σημαίνει ότι τρώτε ό,τι θέλετε, χωρίς περιορισμούς σε είδη τροφών και οι φυσικές σας δραστηριότητες συνεχίζουν όπως συνήθως.\nΚάθε καινοτόμο χαρακτηριστικό του συστήματος Invisalign έχει σχεδιαστεί για να αποκαλύψει το χαμόγελο που σας αξίζει. Αυτός είναι ο λόγος για τον οποίο εκατομμύρια άνθρωποι έχουν μεταμορφώσει τη ζωή τους με τους αφαιρούμενους, σχεδόν αόρατους νάρθηκές μας.Προσαρμοσμένοι για να μετακινούν τα δόντια σας λίγο-λίγο, κάθε μικρή μετατόπιση σας φέρνει ένα βήμα πιο κοντά στην επόμενη έκδοση του εαυτού σας - αποτελεσματικά, απαλά και με ακρίβεια.\nΧωρίς να επηρεάζεται η ομιλία σας.\nΘα μιλάω ψευδά; Όχι! Οι νάρθηκες είναι πολύ λεπτοί, για αυτό δεν υπάρχει κανένα πρόβλημα με την ομιλία. Μέσα σε λίγες ώρες συνηθίζονται και μιλάτε όπως συνήθως.


Περί αριστεράς, ελεύθερων σκοπευτών, αμπέχωνων και μαλλιών αφάνας | Το Κουτί της Πανδώρας\nΗ αριστερά τους χωράει όλους. Είναι σκέψεις. Είναι αναζήτηση. Είναι φιλοσοφία. Είναι ταξίδι και προορισμός με κατεύθυνση τον άνθρωπο.\nΟρέστης Μεταξάς 18/09/2019 | 09:58\nΗ αριστερά είναι μια μεγάλη αγκαλιά. Τους χωράει όλους. Όσους δηλώνουν αριστεροί. Όσους βρίσκονται σήμερα κοντά στα κόμματα της, όσους πέρασαν στο παρελθόν από αυτά και ακόμα αισθάνονται αριστεροί, όσους σήμερα ψηφίζουν δεξιά, αλλά δηλώνουν αριστεροί, (υπάρχουν και τέτοιοι) και όσους δεν ψήφισαν ποτέ στην ζωή τους αριστερά, αλλά επίσης δηλώνουν αριστεροί. Η αριστερά τους χωράει όλους. Είναι σκέψεις. Είναι αναζήτηση. Είναι φιλοσοφία. Είναι ταξίδι και προορισμός με κατεύθυνση τον άνθρωπο.\nΗ αριστερά έχει τόσες ιδέες όσοι είναι κι οι άνθρωποι της. Κάθε αριστερός και μια άποψη. Χίλιοι άνθρωποι, χίλιες απόψεις. Αυτή είναι η αριστερά. Η φαντασία και οι ιδέες της. Αυτή είναι η δύναμη της, ακόμα κι αν κάποιοι το θεωρούν αδυναμία.\nΗ αριστερά πάντα ονειρεύεται. Μάχεται την ανισότητα, δεν εκμεταλλεύεται, δεν αδικεί. Συνεχώς αναμετράται με το μπόι και την ηθική της.\nΟ ΣΥΡΙΖΑ στα χρόνια που κυβέρνησε εισέπραξε την αναμενόμενη κριτική από την υπόλοιπη αριστερά. Λογικό και αναμενόμενο. Ήξερε όμως με ποιούς είχε να κάνει. Ήξερε ποιό είναι το ΚΚΕ, ήξερε ποιά είναι η ΑΝΤΑΡΣΥΑ, ήξερε ποιά είναι η ΛΑΕ. Ήξερε γιά τους πόνους της αριστεράς.\nΑυτό που είναι δύσκολο να αντιμετωπίσεις είναι όταν σου επιτίθενται ελεύθεροι σκοπευτές. Ξαφνικά σε πυροβολούν...\nΣυνήθως είναι γνωστοί καλλιτέχνες, άνθρωποι της τηλεόρασης, γενικώς άνθρωποι γνωστοί στο ευρύ κοινό. Έχουν αλλάξει, δεν έχουν αλλάξει; Μόνο αυτοί ξέρουν.\nΕλεύθεροι σκοπευτές. Στοχεύουν στην καρδιά.\nΌπως ο σκηνοθέτης κύριος Γιάννης Σμαραγδής. Έδωσε συνέντευξη στα «Νέα» όπου μεταξύ άλλων αναφέρει: «Εγώ αριστερός είμαι, αυτοί που κυβέρνησαν ως αριστεροί, δεν είναι. Εγραφα στην “Αυγή”, ήμουν στο ΚΚΕ εσωτερικού, έφυγαν από την αλήθεια, από αυτό που θέλω εγώ, έφυγαν από τον πατριωτισμό».\nΆραγε ποιά είναι η αλήθεια; Ποιός ο πατριωτισμός; Τι είναι αυτό που θέλει ο κύριος Σμαραγδής; Ποιά είναι η αριστερά που έχει στο μυαλό του; Αν την έχει ακόμα.\nΕρωτάται και για τον Κυριάκο Μητσοτάκη. «Μου αρέσει. Ξέρεις με τι άνθρωπο έχεις να κάνεις. Εκτιμώ και τη Μαρέβα που είναι η πλέον μορφωμένη και πολύγλωσση σύζυγος Ευρωπαίου ηγέτη».\nΗ κυρία Άννα Παναγιωταρεα δεν δηλώνει αριστερή. Ξέρουμε ποιά είναι. Είναι δεξιά. Το φωνάζει. Δεν κρύβεται. Δεν ήταν αλλιώς και μετά έγινε κάτι άλλο, όπως πολλοί δημοσιογράφοι που συνωστίζονται γιά να προσφέρουν τις υπηρεσίες τους στην κυβέρνηση…\nΗ στέρηση της εξουσίας στα χρόνια του ΣΥΡΙΖΑ, έκανε κακό στον ψυχισμό της κυρίας Παναγιωταρέα. Βίωνε ένα δράμα. Επί πέντε σχεδόν χρόνια είχε πέσει σε εθνική κατάθλιψη! Προσπαθούσε να περισώσει ότι μπορούσε για να επιβιώσει! Καταδικασμένη να ζει ανάμεσα στα αμπέχωνα και στα μαλλιά αφάνα των γυναικών. Τελικά επιβίωσε!\nΣιγά μην δεν επιβίωνε η κυρία Άννα Παναγιωταρέα! Επιβίωσε και ευτύχισε να ξαναζήσει ανάμεσα στα σακάκια και τις γραβάτες που τόσο είχε στερηθεί!\nΠέρα από το γελοίο του πράγματος, υπάρχει η νέα κανονικότητα, γιά την οποία τόσο καμαρώνει. Η δεξιά κανονικότητα του σακακιού και της γραβάτας.\nΗ συντηρητική παλινόρθωση. Ο κιτς επαρχιωτισμός των ιεροδιδασκάλων, η εθνική τους εσωστέφεια, με μπόλικη αναλγησία και ταξική μεροληψία υπέρ των δυνατών.\nΗ κυρία Παναγιωταρέα είδε να επιστρέφουν τα χαμόγελα. Κατ’ αρχάς είδε τον εαυτό της στον καθρέφτη. Μετά είδε τους φίλους της, της εξουσίας και του χρήματος.\nΟι απλοί καθημερινοί άνθρωποι που θα πληρώσουν αυξημένους λογαριαμούς της ΔΕΗ, που δεν θα πάρουν κοινωνικό μέρισμα τα Χριστούγεννα, έχουν λόγο να μην χαμογελούν. Κάποια στιγμή ίσως το αντιληφθεί η κυρία Άννα Παναγιωταρέα και οι χαμογελαστοί φίλοι της!


Οι μαθητές του 1ου Γυμνασίου Μεσσήνης σε ρόλο ξεναγών των μαθητών που παρακολούθησαν το 5ο Διεθνές Φεστιβάλ Αρχαίου Δράματος στην αρχαία Μεσσήνη. - ΔΙΑΖΩΜΑ\nΟι μαθητές του 1ου Γυμνασίου Μεσσήνης σε ρόλο ξεναγών των μαθητών που παρακολούθησαν το 5ο Διεθνές Φεστιβάλ Αρχαίου Δράματος στην αρχαία Μεσσήνη.\nΜαθητές της Γ’ τάξης του 1ου Γυμνασίου Μεσσήνης είχαν την ευκαιρία κατά το τρέχον σχολικό έτος (2015-16) να συνεργαστούν μέσα στη δικτυακή πύλη του eTwinning με μαθητές του 1ου Γυμνασίου Γέρακα και του ICS “Palazzo-Salinari” του Montescaglioso (Ιταλία). Αντικείμενο της συνεργασίας τους υπήρξε το αρχαίο θέατρο, κάτι που μαρτυρεί και ο τίτλος του προγράμματος “The ancient theaters echo in their silence”, το οποίο ξεκίνησε με πρωτοβουλία του 1ου Γυμνασίου Γέρακα.\nΒασικός σκοπός του προγράμματος ήταν οι μαθητές, μέσα από μια διαδικασία αλληλεπίδρασης, να διερευνήσουν την αρχιτεκτονική των ελληνικών και ρωμαϊκών αρχαίων θεάτρων και να έρθουν σε επαφή με έργα της αρχαίας κωμωδίας. Κυρίως, όμως, επιδιώχθηκε να προσεγγίσουν οι μαθητές βιωματικά το παρελθόν, να αναλάβουν πρωτοβουλίες με στόχο την ανάδειξη των αρχαίων θεάτρων, να συνειδητοποιήσουν την προσωπική τους ευθύνη για την προστασία των μνημείων γενικότερα.\nΣτο πλαίσιο του προγράμματος οι μαθητές του 1ου Γυμνασίου Μεσσήνης ξενάγησαν τους συμμαθητές τους από το 1ο Γυμνάσιο Γέρακα στον αρχαιολογικό χώρο της Αρχαίας Μεσσήνης την Κυριακή 3 Απριλίου 2016. Η εκδήλωση που έφερε το όνομα «Μια ημέρα στην Αρχαία Μεσσήνη», πέρα από την ξενάγηση, περιλάμβανε και την παρουσίαση διασκευών των έργων του Αριστοφάνη Πλούτος (από το 1ο Γυμνάσιο Γέρακα) και Ειρήνη (από το 1ο Γυμνάσιο Μεσσήνης). Την εκδήλωση τίμησαν με την παρουσία τους ο Διευθυντής Δευτεροβάθμιας Εκπαίδευσης νομού Μεσσηνίας, κ. Σταματόπουλος Γεώργιος, ο Αντιδήμαρχος της Διεύθυνσης Διοίκησης, Δ/νσης και Πολιτισμού του Δήμου Μεσσήνης, κ. Γεωργακόπουλος Κωνσταντίνος και φυσικά, γονείς μαθητών.\nΗ ιδέα της ξενάγησης δεν περιορίστηκε όμως στο πλαίσιο του προγράμματος. Το 1ο Γυμνάσιο Μεσσήνης, σε μια γόνιμη συνεργασία με τον Δήμο Μεσσήνης, ξενάγησε επίσης μαθητές του Γυμνασίου Αριστομένη, του Γυμνασίου Αρφαρών, του 3ου Δημοτικού Σχολείου Κυπαρισσίας, του 1ου Δημοτικού Σχολείου Μεσσήνης και του 4ου Δημοτικού Σχολείου Καλαμάτας στον αρχαιολογικό χώρο της Αρχαίας Μεσσήνης ως παράλληλη δράση στο πλαίσιο του 5ου Διεθνούς Νεανικού Φεστιβάλ αρχαίου δράματος, που διοργάνωσε ο Δήμος Μεσσήνης από τις 13 έως τις 20 Απριλίου 2016 στην Αρχαία Μεσσήνη.\nΌλες οι παραπάνω δράσεις γύρω από το αρχαίο θέατρο πρόσφεραν πολύτιμες εμπειρίες και αξέχαστες στιγμές στους μαθητές που ενεπλάκησαν αλλά και στους καθηγητές που τις συντόνισαν.


Ltrg-60A πλήρως γεμίζοντας και σφραγίζοντας μηχανή αυτόματων σωλήνων\nΑρχική Σελίδα\tΠροϊόνταΓεμίζοντας και σφραγίζοντας μηχανή αυτόματων σωλήνων\nαυτόματη μηχανή επισήμανσης εμφαίνουσας...(35)\nμηχάνημα αυτόματης συσκευασίας...(82)\nΑριθμό μοντέλου: Ltrg-60A\nΠλαστικός σωλήνας, τοποθετημένος σε στρώματα σωλήνας, σωλήνας αργιλίου\nLtrg-60A γεμίζοντας και σφραγίζοντας μηχανή αυτόματων σωλήνων\nΑυτή η μηχανή είναι ένα προϊόν υψηλής τεχνολογίας που επιτυχώς αναπτυγμένος και σχεδιασμένος με να υιοθετήσει τη προηγμένη τεχνολογία από το εξωτερικό και καλύψτε αυστηρά την απαίτηση της κκπ. Ο ελεγκτής PLC και η οθόνη αφής χρώματος εφαρμόζονται και το κατέστησαν πιθανό για τον προγραμματίσημο έλεγχο της μηχανής. Μπορεί να εκτελέσει την πλήρωση για την αλοιφή, τις ζελατίνες κρέμας ή το υλικό ιξώδους, τη σφράγιση ή την ουρά που διπλώνουν, αποτύπωση σε ανάγλυφο αριθμού batch (περιλάβετε την ημερομηνία κατασκευής) αυτόματα. Είναι ιδανικός εξοπλισμός για το σωλήνα plumbum, τον πλαστικό σωλήνα και τον τοποθετημένο σε στρώματα σωλήνα που γεμίζουν και που σφραγίζουν για τις βιομηχανίες καλλυντικών, φαρμακείων, τροφίμων και δεσμών.\nΜε 9 σταθμούς και ταίριασμα το χειριστή, η μηχανή είναι σε θέση να συναντήσει το διαφορετικό τύπο ουράς που διπλώνει, που σφραγίζει τις απαιτήσεις του σωλήνα plumbum, του σωλήνα Alu, του πλαστικού σωλήνα και των τοποθετημένων σε στρώματα σωλήνων. Είναι μια για πολλές χρήσεις μηχανή.\nΣίτιση σωλήνων, μάτι που χαρακτηρίζει, εσωτερικό σωλήνων που καθαρίζει (προαιρετικό), υλική πλήρωση, που σφραγίζει (ουρά που διπλώνει), εκτύπωση αριθμού batch, που τελειώνουν - η απαλλαγή προϊόντων μπορεί να εκτελεσθεί αυτόματα (ολόκληρη η διαδικασία).\nΟ έλεγχος με σερβομηχανισμό το καθιστά ακριβές και κατάλληλο να ρυθμίσει το γεμίζοντας ποσό από την οθόνη αφής.\nΣύμφωνα με το διαφορετικό μήκος του σωλήνα, το ύψος της αίθουσας σωλήνων μπορεί να ρυθμιστεί εύκολα από τη μηχανή. Με το εξωτερικό σύστημα τροφοδοσίας αντιστροφής, καθιστά τη χρέωση σωλήνων καταλληλότερη και καθαρή.\nΗ ανοχή ακρίβειας φωτοανιχνευτών μηχανικών συνδέσμων είναι λιγότερο από 0.2mm. Το χρωματικό πεδίο παρέκκλισης μεταξύ του σωλήνα και του σημαδιού ματιών μειώνεται.\nΟ φωτοηλεκτρονικός, ηλεκτρικός, πνευματικός περιεκτικός έλεγχος εφαρμόζεται με τη μηχανή. Κανένας σωλήνας, καμία πλήρωση. Δίνει έναν συναγερμό όταν εμφανίζεται η χαμηλή πίεση. Η μηχανή σταματά αυτόματα εάν λάθος σωλήνων ή ανοίγει την πόρτα ασφάλειας.\nΗ στιγμιαία θερμάστρα σακακιών τρεις-στρώματος με την εσωτερική θέρμανση με αέρα, αυτό δεν θα βλάψει το σχέδιο στον εξωτερικό τοίχο του σωλήνα και επιτυγχάνει τη σταθερή και όμορφη επίδραση σφράγισης.\nΥλικό σωλήνων Πλαστικός σωλήνας, τοποθετημένος σε στρώματα σωλήνας, σωλήνας αργιλίου\nΔιάμετρος σωλήνων Φ5mmΦ50mm\nΜήκος σωλήνων 50240mm (εξατομικεύσιμος)\nΓεμίζοντας όγκος 5-250ml/piece (διευθετήσιμο)\nΙκανότητα προϊόντων (PC/λ.) 60pcs/min\nΠαροχή αέρα 0.55-0.65Mpa\nΔύναμη μηχανών 4kw (380V/220V 50Hz)\nΘερμοκόλληση της δύναμης 5kw\nΓενική διάσταση (χιλ.) 2807*1240*1900mm (L*W*H)\nΒάρος μηχανών (κλ) 1100kg\nσφραγίζοντας μηχανή πλήρωσης σωλήνων\nIk ben geïnteresseerd Ltrg-60A πλήρως γεμίζοντας και σφραγίζοντας μηχανή αυτόματων σωλήνων\nΓεμίζοντας και σφραγίζοντας μηχανή σωλήνων αργιλίου LTRG -60A, εξοπλισμός πλήρωσης σωλήνων\nΠνευματική περιεκτική πλήρωση σωλήνων ελέγχου αυτόματη για τον πλαστικό σωλήνα\n30-50 σωλήνας ανά γεμίζοντας και σφραγίζοντας μηχανή μικρών αυτόματων σωλήνων με τον έλεγχο PLC\nΜηχανών που τοποθετείται σε στρώματα έλεγχος σερβο/πλαστικός σωλήνας που γεμίζει και υψηλή ταχύτητα μηχανών σφράγισης\nΓεμίζοντας και σφραγίζοντας μηχανή φαρμακευτικών σωλήνων χρήσης αυτόματων για το σωλήνα αργιλίου\nΓεμίζοντας και σφραγίζοντας μηχανή μαλακών αυτόματων σωλήνων με την εσωτερική θέρμανση με αέρα\n4kw 380V/220V καυτή σφραγίζοντας μηχανή πλήρωσης σωλήνων κόλλας με το σύστημα συναγερμών\nΓεμίζοντας και σφραγίζοντας μηχανή αυτόματων σωλήνων οδοντόπαστας για τον τοποθετημένο σε στρώματα σωλήνα


Pub on Colfax, Lakewood - Κριτικές εστιατορίων - TripAdvisor\nΗνωμένες Πολιτείες Κολοράντο Lakewood Εστιατόρια σε Lakewood Pub on Colfax\nΝο 259 από 326 στην κατηγορία Εστιατόρια για: Lakewood Αμερικανική, Παμπ 7785 W Colfax Ave, Lakewood, CO 80214-5421+1 720-612-7279Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 2,5 7 κριτικέςΕξαιρετικό28%Πολύ καλό14%Μέτριο0%Ανεπαρκές14%Πολύ κακό44%Ώρες εστιατορίου + Προσθήκη ωρώνΚΟΥΖΙΝΕΣ Αμερικανική, Παμπ ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 7785 W Colfax Ave, Lakewood, CO 80214-5421Όλες οι λεπτομέρειες Βελτίωση αυτής της καταχώρισηςΑυτό το εστιατόριο έχει σερβιτόρους και σερβιτόρες;Ναι Όχι Άγνωστο Αυτό το μέρος είναι παμπ;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι αμερικάνικο; Ναι Όχι Άγνωστο Αυτό το εστιατόριο είναι καλό για να απολαύσει κανείς ατμόσφαιρα μπαρ;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό1Πολύ καλό0Μέτριο0Ανεπαρκές0Πολύ κακό2Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (3)Αγγλικά (7)Γλώσσα Ελληνικά (3)Αγγλικά (7)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCelina AΝτένβερ, Κολοράντο1Η κριτική γράφτηκε 2 Ιανουαρίου 2016 μέσω κινητής συσκευής Φρικτή.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBill MΝτένβερ, Κολοράντο12Η κριτική γράφτηκε 11 Ιουλίου 2014 Οι ιδιοκτήτες ήταν αγενής, κακό φαγητό, μπλα ατμόσφαιραΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlolly1961Breckenridge, Κολοράντο4313Η κριτική γράφτηκε 7 Μαρτίου 2013 Καταπληκτικό sports bar με τέλειο μπαρ φαγητό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ενημέρωση καταχώρισης… Στην περιοχή Κοντινά εστιατόριαCarnation Restaurant43 κριτικές 0,31 χλμ μακριά Bangkok Thai Food8 κριτικές 0,91 χλμ μακριά Deli Italia7 κριτικές 0,75 χλμ μακριά Gregorio's29 κριτικές 0,62 χλμ μακριά Κοντινά αξιοθέαταJoyride Brewing Company15 κριτικές 2,9 χλμ μακριά Providence Tavern5 κριτικές 2,84 χλμ μακριά Belmar22 κριτικές 3,75 χλμ μακριά Hyperspace Arcade7 κριτικές 0,72 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Pub on Colfax και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n7785 W Colfax Ave, Lakewood, CO 80214-5421 Τοποθεσία: